qundao/data-zh-poetry huggingface dataset:
海南黎人作过据临皋县惊刼傍近因小留海康十一月望闻官军破贼二十日戒行戏作两绝句·其一
作者：李纲
朝代：宋

海上羣黎亦弄兵，征车数月旅山城。
稽留谪命兢惶甚，正坐绯巾惩沸羮。
海南黎人作过据临皋县惊劫傍近因小留海康十一月望闻官军破贼二十日戒行戏作两绝句
作者：李纲
朝代：宋

海上群黎亦弄兵，征车数月旅山城。稽留谪命兢惶甚，正坐绯巾惩沸羹。沈沈碧海绝津涯，一叶凌波亦快哉。假使黑风漂荡去，不妨乘兴访蓬莱。
海南黎人作过据临皋县惊劫傍近因小留海康十一月望闻官军破贼二十日戒行戏作两绝句·其一
作者：李纲
朝代：宋

海上群黎亦弄兵，征车数月旅山城。稽留谪命兢惶甚，正坐绯巾惩沸羹。
海南黎人作过据临皋县惊劫傍近因小留海康十一月望闻官军破贼二十日戒行戏作两绝句·其二
作者：李纲
朝代：宋
体裁：七言绝句

沈沈碧海绝津涯，一叶凌波亦快哉。假使黑风漂荡去，不妨乘兴访蓬莱。
深省轩在丈室之西余为名之
作者：李纲
朝代：宋
体裁：七言绝句

轩槛虚明丈室西，丛筠佳木翠阴垂。游观物物皆深省，岂在闻钟欲觉时。
清修寺在益阳数十里间惠远之弟居之世谓之小庐山二首
作者：李纲
朝代：宋

盘纡石磴白云间，风落岩花满路斑。峰岭横斜自重掩，个中真是小庐山。傍山修竹翠檀栾，竦节疏枝碧玉寒。安得诛茅此君侧，世间浑作梦中看。
清修寺在益阳数十里间惠远之弟居之世谓之小庐山二首·其一
作者：李纲
朝代：宋

盘纡石磴白云间，风落岩花满路斑。峰岭横斜自重掩，个中真是小庐山。
清修寺在益阳数十里间惠远之弟居之世谓之小庐山二首·其一
作者：李纲
朝代：宋

盘纡石磴白云间，风落岩花满路斑。
峰岭横斜自重掩，箇中真是小庐山。
清修寺在益阳数十里间惠远之弟居之世谓之小庐山二首·其二
作者：李纲
朝代：宋
体裁：七言绝句

傍山修竹翠檀栾，竦节疏枝碧玉寒。安得诛茅此君侧，世间浑作梦中看。
清明日
作者：李纲
朝代：宋
体裁：七言律诗

忆昔叨尘寓帝京，春光淡荡值清明。赐来新火传红蜡，煮就香糜和白饧。游女踏青寻苑草，戏童引线送风筝。沙阳寂寞都无此，卧看山云听水声。
清明日得家书四首
作者：李纲
朝代：宋

去国三年久，离家万里馀。岂知戎马际，仍得棣华书。金鼓震南国，松筠怀故庐。寰区端若此，天意竟何如。南荒炎瘴地，槐火又清明。海峤无春色，江湖有战声。繫书来雁足，归思羡鹏程。欲挽天河水，滂沱洗甲兵。欲归归未得，留滞绣江滨。感慨伤春望，侨居多北人。苍生未苏息，黄屋尚蒙尘。王室艰危极，潸然泣老臣。烟岚飞翠盖，鲸海泛龙舟。退避亦已远，凭陵殊未休。包胥思恸哭，曹刿愿深谋。叹息绕朝策，何人知故侯。
清明日得家书四首·其一
作者：李纲
朝代：宋

去国三年久，离家万里余。
岂知戎马际，仍得棣华书。
金鼓震南国，松筠怀故庐。
寰区端若此，天意竟何如。
清明日得家书四首·其一
作者：李纲
朝代：宋

去国三年久，离家万里馀。岂知戎马际，仍得棣华书。金鼓震南国，松筠怀故庐。寰区端若此，天意竟何如。
清明日得家书四首·其三
作者：李纲
朝代：宋

欲归归未得，留滞绣江滨。感慨伤春望，侨居多北人。苍生未苏息，黄屋尚蒙尘。王室艰危极，潸然泣老臣。
清明日得家书四首·其三
作者：李纲
朝代：宋

欲归归未得，留滞绣江滨。
感慨伤春望，侨居多北人。
苍生未苏息，黄屋尚蒙尘。
王室艰危极，澘然泣老臣。
清明日得家书四首·其二
作者：李纲
朝代：宋
体裁：五言律诗

南荒炎瘴地，槐火又清明。海峤无春色，江湖有战声。系书来雁足，归思羡鹏程。欲挽天河水，滂沱洗甲兵。
清明日得家书四首·其二
作者：李纲
朝代：宋

南荒炎瘴地，槐火又清明。
海峤无春色，江湖有战声。
繋书来鴈足，归思羡鹏程。
欲挽天河水，滂沱洗甲兵。
清明日得家书四首·其二
作者：李纲
朝代：宋

南荒炎瘴地，槐火又清明。海峤无春色，江湖有战声。繫书来雁足，归思羡鹏程。欲挽天河水，滂沱洗甲兵。
清明日得家书四首·其四
作者：李纲
朝代：宋
体裁：五言律诗

烟岚飞翠盖，鲸海泛龙舟。退避亦已远，凭陵殊未休。包胥思恸哭，曹刿愿深谋。叹息绕朝策，何人知故侯。
清明日得家书四首泊晋康横翠亭爱其山水秀丽斐然有作二首·其一
作者：李纲
朝代：宋
体裁：五言律诗

上主疏封地，中兴启帝图。江山连肇庆，云物接苍梧。秀气蟠南极，神功本禹谟。邦人荣望意，开府映番禺。
清湘西山寺无量寿塔
作者：李纲
朝代：宋
体裁：七言绝句

黄花翠竹真如性，大地山河清净身。欲识今时无量寿，不知瞻礼是何人。
渊圣皇帝赐宝剑生铁花感而赋诗
作者：李纲
朝代：宋

靖康虏骑窥帝闉，中原惨澹生烟尘。帝谓细柳真将军，总兵欲使挥浮云。解赐宝剑御府珍，鱼肠盘屈松桧纹。缕金错翠舟瑶琨，剸截犀象如羔豚。驱逐狂寇出边垠，妖腰乱领徒纷纷。龙吟蛟吼清夜闻，乃知此物能通神。迩来杜门空念恩，旧事谁复可共论。今晨开匣观龙文，铁花绣涩苍藓痕。东南卑湿相蒸熏，坐使三尺光铓昏。安得砺砥来峨岷，淬锋敛锷硎发新。霜寒冰滑无皵皲，指麾尚可清妖氛。愿提此剑平戎獯，犬羊虽众气可吞。手斩可汗羁可敦，天旋日转还两君。书铭却勒燕然勋，摅愤刷耻志乃伸。壮怀聊可垂乾坤，缇绣什袭传仍昆。卫绾之赐何足云。
渊圣皇帝赐宝剑生铁花感而赋诗
作者：李纲
朝代：宋

靖康虏骑窥帝闉，中原惨澹生烟尘。
帝谓细柳真将军，总兵欲使挥浮云。
解赐宝剑御府珍，鱼肠盘屈松桧纹。
缕金错翠舟瑶琨，剸截犀象如羔豚。
驱逐狂寇出边垠，妖腰乱领徒纷纷。
龙吟蛟吼清夜闻，乃知此物能通神。
迩来杜门空念恩，旧事谁復可共论。
今晨开匣观龙文，铁花绣涩苍藓痕。
东南卑湿相蒸熏，坐使三尺光铓昏。
安得砺砥来峨岷，淬锋敛锷硎发新。
霜寒冰滑无皵皲，指麾尚可清妖氛。
愿提此剑平戎獯，犬羊虽众气可吞。
手斩可汗羁可敦，天旋日转还两君。
书铭却勒燕然勋，摅愤刷耻志乃伸。
壮怀聊可垂干坤，缇绣什袭传仍昆。
卫绾之赐何足云。
渊圣皇帝题十八学士颂
作者：李纲
朝代：宋

英英策府，十八学士。森如骥騄，才德兼备。太宗御之，六辔耳耳。嘶风籋云，一日千里。丹青之妙，写于缣素。千载风流，遇之旦暮。于穆渊圣，天纵多能。游戏翰墨，识其姓名。人物图绘，及兹宸藻。是为三绝，万世之宝。沙漠苦寒，翠华未还。伤心北顾，喟其涕潸。安得杰才，如彼诸子。扶翊中微，国势振起。岂无赵卒，为御以归。老臣衰疾，跂而望之。
渊圣皇帝题十八学士颂
作者：李纲
朝代：宋

英英策府，十八学士。
森如骥騄，才德兼备。
太宗御之，六辔耳耳。
嘶风籋云，一日千里。
丹青之妙，写于缣素。
千载风流，遇之旦暮。
于穆渊圣，天纵多能。
游戏翰墨，识其姓名。
人物图绘，及兹宸藻。
是为三绝，万世之宝。
沙漠苦寒，翠华未还。
伤心北顾，喟其涕澘。
安得杰才，如彼诸子。
扶翊中微，国势振起。
岂无赵卒，为御以归。
老臣衰疾，跂而望之。
渔家傲（九月将尽，菊花始有开者）
作者：李纲
朝代：宋
体裁：词

木落霜清秋色霁。菊苞渐吐金英碎。佳节不随东去水。谁得会。黄花开日重阳至。三径旧栽烟水外。故园凝望空流泪。香色向人如有意。挼落蕊。金尊满满从教醉。
渡江
作者：李纲
朝代：宋

桂枻兰旌楚泽东，碧空如水水如空。
江湖落日浮秋橘，岛屿残霞拂断虹。
世事茫然烟霭裏，客愁都在橹声中。
沙头鳬鴈相俦侣，笑我年年逐转蓬。
渡江
作者：李纲
朝代：宋

桂枻兰旌楚泽东，碧空如水水如空。江湖落日浮秋橘，岛屿残霞拂断虹。世事茫然烟霭里，客愁都在橹声中。沙头凫雁相俦侣，笑我年年逐转蓬。
渡浙江
作者：李纲
朝代：宋

理棹适桐江，随潮过鱼浦。山寒雪犹积，江迥月初吐。御气凌烟霄，乘槎渡星渚。空濛老龙吟，髣髴翠蛟舞。境清人自愁，夜静气尤古。独坐不成眠，霜晴听津鼓。
渡浙江
作者：李纲
朝代：宋

理棹适桐江，随潮过鱼浦。
山寒雪犹积，江迥月初吐。
御气凌烟霄，乘槎渡星渚。
空蒙老龙吟，髣髴翠蛟舞。
境清人自愁，夜静气尤古。
独坐不成眠，霜晴听津鼓。
渡海至琼管天宁寺咏阇提花三首
作者：李纲
朝代：宋

深院无人帘幕垂，玉英翠羽灿芳枝。世间颜色难相似，淡月初残未坠时。冰玉风姿照座骞，炎方相遇且相宽。纻衣缟带平生志，正念幽人尚素冠。阻涉鲸波寇盗森，中原回首涕沾襟。清愁万斛无消处，赖有幽花慰客心。
温泉二绝
作者：李纲
朝代：宋

温冷泉源各自流，天教施浴雪峰陬。众生尘垢何时尽，汩汩人间几度秋。玉池金屋浴兰芳，千古华清第一汤。何似此泉浇疾病，不妨更入荔枝乡。
温泉二绝·其一
作者：李纲
朝代：宋

温冷泉源各自流，天教施浴雪峰陬。
众生尘垢何时尽，汨汨人间几度秋。
温泉二绝·其一
作者：李纲
朝代：宋

温冷泉源各自流，天教施浴雪峰陬。众生尘垢何时尽，汩汩人间几度秋。
温泉二绝·其二
作者：李纲
朝代：宋

玉池金屋浴兰芳，千古华清第一汤。何似此泉浇疾病，不妨更入荔枝乡。
温泉二绝·其二
作者：李纲
朝代：宋

玉池金屋浴兰芳，千古华清第一汤。
何似此泉浇疾病，不妨更入荔枝郷。
游五松山观李太白祠堂
作者：李纲
朝代：宋

大江东南流，鼓柁江水上。薄游五松山，获见谪仙像。呜呼天宝间，治乱如反掌。兵戈暗中原，豪杰多长往。谪仙当此时，逸气隘天壤。脱身来江东，缥渺青霞赏。作诗几千篇，醉笔笼万象。迄今有遗祠，识者共瞻仰。嗟予岂后裔，愚拙谁复尚。珥笔玉殿螭，谪官闽岭瘴。荷恩许生还，冒险理归桨。于焉觌仙风，足以慰遐想。愿言继清芬，何由揖英爽。
游五松山观李太白祠堂
作者：李纲
朝代：宋

大江东南流，鼓柁江水上。
薄游五松山，获见谪仙像。
呜呼天宝间，治乱如反掌。
兵戈暗中原，豪杰多长往。
谪仙当此时，逸气隘天壤。
脱身来江东，缥渺青霞赏。
作诗几千篇，醉笔笼万象。
迄今有遗祠，识者共瞻仰。
嗟予岂后裔，愚拙谁復尚。
珥笔玉殿螭，谪官闽岭瘴。
荷恩许生还，冒险理归桨。
于焉觌仙风，足以慰遐想。
愿言继清芬，何由揖英爽。
游仙溪
作者：李纲
朝代：宋

一溪九曲贯羣峰，演漾轻舠浅碧中。
杳如误入武陵去，落花流水山重重。
游仙溪
作者：李纲
朝代：宋

一溪九曲贯群峰，演漾轻舠浅碧中。杳如误入武陵去，落花流水山重重。
游包道士山居
作者：李纲
朝代：宋
体裁：五言律诗

何日养铅丹，幽居紫翠间。架岩开户牖，隐几俯溪山。昔到浑如梦，今游更觉閒。兵戈知满地，佳处且跻攀。
游山拙句奉呈圭老并简诸公
作者：李纲
朝代：宋

嘉客同游海上宫，高僧问道得从容。乍惊暑退灵源洞，最爱庭开大顶峰。杰阁初成切星斗，飞云时到绕杉松。我来未尽登临兴，更待秋高灏气浓。
游山拙句奉呈珪老并简诸公
作者：李纲
朝代：宋

嘉客同游海上宫，髙僧问道得从容。
乍惊暑退灵源洞，最爱庭开大顶峰。
杰阁初成切星斗，飞云时到绕杉松。
我来未尽登临兴，更待秋髙灏气浓。
游栖云寺
作者：李纲
朝代：宋

清晓戒徒御，出郊为胜游。霜林半摇落，肃穆天地秋。散策陟峻岭，凭高瞰清流。禅居得兰若，迥觉林泉优。露草凄更碧，风松郁相缪。山空钟磬响，地胜池台幽。竹色森不改，桂香泱漭浮。经行岂莲社，景物如虎丘。流水人寂寂，归云晚悠悠。惜哉光景促，妙赏难淹留。却步出山径，犹回恋山眸。登临兴未尽，更理溪中舟。
游栖云寺
作者：李纲
朝代：宋

清晓戒徒御，出郊为胜游。
霜林半摇落，肃穆天地秋。
散策陟峻岭，凭髙瞰清流。
禅居得兰若，迥觉林泉优。
露草凄更碧，风松郁相缪。
山空钟磬响，地胜池台幽。
竹色森不改，桂香泱漭浮。
经行岂莲社，景物如虎丘。
流水人寂寂，归云晚悠悠。
惜哉光景促，妙赏难淹留。
却步出山径，犹迴恋山眸。
登临兴未尽，更理溪中舟。
游王原山
作者：李纲
朝代：宋

假道庐陵郡，薄游青原山。山空松桂香，殿阁森回环。三泉湛寒玉，洗我襟抱烦。况与二三子，杖屦同跻攀。笑观颜黄碑，笔势惊飞骞。昔也有高士，妙指穷玄关。心花五叶开，法炬千灯传。当时寻思人，一见心不澜。至今三百载，水碧山苍然。嗟我爱山水，所至必纵观。聊于戎马际，偷此半日闲。适野慕裨谌，命驾睎谢安。规模寂寞滨，折冲谈笑閒。矧兹湖湘盗，钩锄本元元。弄兵潢池中，岂足劳戈鋋。愿宣天子德，往使疲瘵欢。龚遂理渤海，营平破先零。威灵及襄汉，恢复从荆蛮。国恩粗可报，乞身返田园。持此问祖师，神交当解颜。
游王原山
作者：李纲
朝代：宋

假道庐陵郡，薄游青原山。
山空松桂香，殿阁森回环。
三泉湛寒玉，洗我襟抱烦。
况与二三子，杖屦同跻攀。
笑观颜黄碑，笔势惊飞骞。
昔也有高士，妙指穷玄关。
心花五叶开，法炬千灯传。
当时寻思人，一见心不澜。
至今三百载，水碧山苍然。
嗟我爱山水，所至必纵观。
聊于戎马际，偷此半日闲。
适野慕裨谌，命驾睎谢安。
规模寂寞滨，指挥衝谈笑閒。
矧兹湖湘盗，钩锄本元元。
弄兵潢池中，岂足劳戈鋋。
愿宣天子德，往使疲瘵欢。
龚遂理渤海，营平破先零。
威灵及襄汉，恢復从荆蛮。
国恩粗可报，乞身返田园。
持此问祖师，神交当解颜。
游落星寺
作者：李纲
朝代：宋

一气升沉谁所肇，陨星为石古不少。
羣川会处渺无涯，坠此精坚镇江表。
坐令释子开梵宫，栋宇规摹浮玉小。
窈窕楼台四面通，汹涌波涛千柱㒟。
我来端是好幽奇，一叶飘然陵漭渺。
初疑牛女在银潢，更讶灵槎经毕昴。
星房月殿夜沉沉，水色天容秋杳杳。
恍如清梦到天门，欲驾颷轮憇蓬岛。
尘世喧嚣那易得，幻境去来何日了。
心閒境寂付幽人，衲被蒙头任昏晓。
游落星寺
作者：李纲
朝代：宋

一气升沉谁所肇，陨星为石古不少。群川会处渺无涯，坠此精坚镇江表。坐令释子开梵宫，栋宇规摹浮玉小。窈窕楼台四面通，汹涌波涛千柱㒟。我来端是好幽奇，一叶飘然陵漭渺。初疑牛女在银潢，更讶灵槎经毕昴。星房月殿夜沉沉，水色天容秋杳杳。恍如清梦到天门，欲驾飙轮憩蓬岛。尘世喧嚣那易得，幻境去来何日了。心閒境寂付幽人，衲被蒙头任昏晓。
游落星寺
作者：李纲
朝代：宋
体裁：古风

一气升沉谁所肇，陨星为石古不少。群川会处渺无涯，坠此精坚镇江表。坐令释子开梵宫，栋宇规摹浮玉小。窈窕楼台四面通，汹涌波涛千柱袅。我来端是好幽奇，一叶飘然陵漭渺。初疑牛女在银潢，更讶灵槎经毕昴。星房月殿夜沉沉，水色天容秋杳杳。恍如清梦到天门，欲驾飙轮憩蓬岛。尘世喧嚣那易得，幻境去来何日了。心閒境寂付幽人，衲被蒙头任昏晓。
游长芦见众僧已披剃
作者：李纲
朝代：宋

圆顶方袍复旧仪，欣欣便觉众情熙。可怜尽堕狙翁术，暮四朝三元不知。
游长芦见众僧已披剃
作者：李纲
朝代：宋

圆顶方袍復旧仪，欣欣便觉众情熙。
可怜尽堕狙翁术，暮四朝三元不知。
游麻姑山二首
作者：李纲
朝代：宋

鲁公辞翰勒山巅，鲠峭风姿亦喜仙。假道来游非偶尔，追寻遗迹更茫然。野花幽草堪成梦，老鹤乔松不记年。谁谓瑶台无路到，月明风露正涓涓。宝髻云鬟衣彩霞，飙轮曾过蔡君家。河滨织女不停织，海上花姑长似花。几见桑田变沧海，犹将菽粟化丹砂。此身漂泊干戈际，妙指烦于痒处爬。
游麻姑山二首·其一
作者：李纲
朝代：宋

鲁公辞翰勒山巅，骾峭风姿亦喜僊。
假道来游非偶尔，追寻遗迹更茫然。
野花幽草堪成梦，老鹤乔松不记年。
谁谓瑶台无路到，月明风露正涓涓。
游麻姑山二首·其一
作者：李纲
朝代：宋

鲁公辞翰勒山巅，鲠峭风姿亦喜仙。假道来游非偶尔，追寻遗迹更茫然。野花幽草堪成梦，老鹤乔松不记年。谁谓瑶台无路到，月明风露正涓涓。
游麻姑山二首·其二
作者：李纲
朝代：宋

宝髻云鬟衣彩霞，飈轮曾过蔡君家。
河滨织女不停织，海上花姑长似花。
几见桑田变沧海，犹将菽粟化丹砂。
此身漂泊干戈际，妙指烦于痒处爬。
游麻姑山二首·其二
作者：李纲
朝代：宋

宝髻云鬟衣彩霞，飙轮曾过蔡君家。河滨织女不停织，海上花姑长似花。几见桑田变沧海，犹将菽粟化丹砂。此身漂泊干戈际，妙指烦于痒处爬。
游鼓山灵源洞次周元仲韵
作者：李纲
朝代：宋

碧海吸长江，清波逾练净。我为鼓山游，潮落初放艇。连峰翠崔嵬，倒影涵玉镜。舍舟访招提，木末缭危磴。凌云开宝阁，震谷韵幽磬。乃知大丛林，托栖必深夐。灵源更瑰奇，岩壑相隐映。森罗尽尤物，无乃太兼并。伟哉造化力，至巧于此罄。烟云互卷舒，变态初不定。岂惟冠一方，实最东南胜。周行洞浃中，泉石若奔竞。飘萧毛发清，涤濯肺腑瑩。当年喝水人，端恐溷观听。是心如虚空，动寂岂妨并。兵戈正联绵，幽讨亦云幸。相携得佳侣，散策谢轩乘。媮安朝夕间，未可笑赵孟。淹留遂忘归，怅望云海暝。不负惠询期，更起沧洲兴。
游鼓山灵源洞次周元仲韵
作者：李纲
朝代：宋
体裁：古风

碧海吸长江，清波逾练净。我为鼓山游，潮落初放艇。连峰翠崔嵬，倒影涵玉镜。舍舟访招提，木末缭危磴。凌云开宝阁，震谷韵幽磬。乃知大丛林，托栖必深夐。灵源更瑰奇，岩壑相隐映。森罗尽尤物，无乃太兼并。伟哉造化力，至巧于此罄。烟云互卷舒，变态初不定。岂惟冠一方，实最东南胜。周行洞浃中，泉石若奔竞。飘萧毛发清，涤濯肺腑莹。当年喝水人，端恐溷观听。是心如虚空，动寂岂妨并。兵戈正联绵，幽讨亦云幸。相携得佳侣，散策谢轩乘。媮安朝夕间，未可笑赵孟。淹留遂忘归，怅望云海暝。不负惠询期，更起沧洲兴。
游鼓山灵源洞次周元仲韵
作者：李纲
朝代：宋

碧海吸长江，清波逾练浄。
我为鼓山游，潮落初放艇。
连峰翠崔嵬，倒影涵玉镜。
舍舟访招提，木末缭危磴。
凌云开宝阁，震谷韵幽磬。
乃知大丛林，托栖必深夐。
灵源更瓌奇，岩壑相隐映。
森罗尽尤物，无乃太兼并。
伟哉造化力，至巧于此罄。
烟云互卷舒，变态初不定。
岂惟冠一方，实最东南胜。
周行洞浃中，泉石若奔竞。
飘萧毛髪清，涤濯肺腑莹。
当年喝水人，端恐溷观听。
是心如虚空，动寂岂妨并。
兵戈正联绵，幽讨亦云幸。
相携得佳侣，散策谢轩乘。
偷安朝夕间，未可笑赵孟。
淹留遂忘归，怅望云海暝。
不负惠询期，更起沧洲兴。
溪涨
作者：李纲
朝代：宋

中宵骤雨驾惊雷，逗晓盘涡毂浪来。端恐溪神似河伯，望洋向若始知咍。雨过浑流涨晓溪，茫茫烟水拍春堤。凄凉柱史凭虚阁，犹忆都城水自西。
溪涨·其一
作者：李纲
朝代：宋
体裁：七言绝句

中宵骤雨驾惊雷，逗晓盘涡毂浪来。端恐溪神似河伯，望洋向若始知咍。
溪涨·其二
作者：李纲
朝代：宋
体裁：七言绝句

雨过浑流涨晓溪，茫茫烟水拍春堤。凄凉柱史凭虚阁，犹忆都城水自西。
满庭芳·何时得
作者：李纲
朝代：宋
体裁：词

何时得，恩来日下，蓑笠老江湖。
瀑布
作者：李纲
朝代：宋

我昔游太华，矫首望仙掌。瀑布如悬河，斗落五千丈。空濛雨雹飞，澒洞岩壑响。及观庐山瀑，未觉快清赏。飞泉出山腰，半派隐层嶂。沈吟谪仙词，其或过所奖。传闻山之巅，峰岫列屏障。银河落九天，喷薄殊异状。倒挂三石梁，无乃在此上。逝将随羽人，裹足一同往。怀哉不可得，空积青霞想。
瀑布
作者：李纲
朝代：宋

我昔游太华，矫首望仙掌。
瀑布如悬河，斗落五千丈。
空蒙雨雹飞，澒洞岩壑响。
及观庐山瀑，未觉快清赏。
飞泉出山腰，半派隐层嶂。
沈吟谪仙词，其或过所奬。
传闻山之巅，峰岫列屏障。
银河落九天，喷薄殊异状。
倒挂三石梁，无乃在此上。
逝将随羽人，裹足一同往。
怀哉不可得，空积青霞想。
灌溪三咏 其二 妙峰庵
作者：李纲
朝代：宋

结庵雄踞妙高峰，孤秀巉然万境通。不见德云空住处，却须相遇别峰中。
灌溪三咏·妙峰庵
作者：李纲
朝代：宋

结庵雄踞妙髙峰，孤秀巉然万境通。
不见德云空住处，却须相遇别峰中。
灌溪三咏·清凉境界
作者：李纲
朝代：宋
体裁：七言绝句

松萝荫翳色苍苍，盛夏南风草木香。普愿众生无热恼，不应身独占清凉。
灌溪三咏·灌溪
作者：李纲
朝代：宋
体裁：七言绝句

道人卓锡使泉飞，一派清甘满石陂。谁识灌溪真境界，也知只见沤麻池。
灌溪三咏·灌溪
作者：李纲
朝代：宋

道人卓锡使泉飞，一派清甘满石陂。谁识灌溪真境界，也知只见沤麻池。结庵雄踞妙高峰，孤秀巉然万境通。不见德云空住处，却须相遇别峰中。松萝荫翳色苍苍，盛夏南风草木香。普愿众生无热恼，不应身独占清凉。
灯花
作者：李纲
朝代：宋

独坐对黄卷，夜寒灯自花。红深谁种莳，枝袅忽萌芽。酒渌正盈爵，客愁方念家。慇勤报远信，赖尔慰年华。光铓长吐焰，顷刻遽开花。玉粒乍排粟，金英初擢芽。谪官那有喜，旅食未还家。对尔翻惆怅，飘萧双鬓华。
灯花
作者：李纲
朝代：宋

禅室方清夜，寒灯自结花。那知人有喜，且慰客思家。琐碎星铓密，红圆玉粒斜。为传千里信，安稳到天涯。
灯花
作者：李纲
朝代：宋

禅室方清夜，寒灯自结花。
那知人有喜，且慰客思家。
琐碎星铓密，红圆玉粒斜。
为传千里信，安穏到天涯。
灯花·其一
作者：李纲
朝代：宋

独坐对黄卷，夜寒灯自花。红深谁种莳，枝袅忽萌芽。酒渌正盈爵，客愁方念家。慇勤报远信，赖尔慰年华。
灯花·其一
作者：李纲
朝代：宋

独坐对黄卷，夜寒灯自花。
红深谁种莳，枝袅忽萌芽。
酒渌正盈爵，客愁方念家。
慇懃报远信，赖尔慰年华。
灯花·其二
作者：李纲
朝代：宋
体裁：五言律诗

光铓长吐焰，顷刻遽开花。玉粒乍排粟，金英初擢芽。谪官那有喜，旅食未还家。对尔翻惆怅，飘萧双鬓华。
灵峰寺
作者：李纲
朝代：宋
体裁：五言律诗

古寺宿灵峰，层峦倚碧空。岩花开宿雨，桂子落秋风。地僻溪山险，时危战伐同。秪应输衲子，蒙被白云中。
灵汤
作者：李纲
朝代：宋
体裁：七言绝句

石甃灵汤列道周，玉池金屋未相侔。涤尘时有幽人到，不与骊山共一流。
灵洲寺次东坡韵
作者：李纲
朝代：宋

回廊小殿枕崔嵬，接武东坡我复来。江色苍茫山耸秀，蔚蓝天影抱琼台。
灵洲寺次东坡韵
作者：李纲
朝代：宋

迴廊小殿枕崔嵬，接武东坡我復来。
江色苍茫山耸秀，蔚蓝天影抱琼台。
灵隐宫
作者：李纲
朝代：宋

我昔曾游飞来峰，白猿昼挂峰上松。晔然灵光如彩虹，钟磬自响金仙宫。宦游漂泊西复东，虽欲再到无由从。帝居钧天陋瀛蓬，螭坳载笔侍重瞳。逆鳞聊试摩神龙，谪堕剑浦山重重。征鞍来此寻旧踪，恍如梦落烟霞中。朱楼宝殿飞玲珑，寒泉幽石欣相逢。门前池馆虚含风，一洗尘虑清心胸。明朝南去随征鸿，惆怅胜游回首空。
灵隐宫
作者：李纲
朝代：宋

我昔曾游飞来峰，白猿昼挂峰上松。
晔然灵光如彩虹，钟磬自响金仙宫。
宦游漂泊西復东，虽欲再到无由从。
帝居钧天陋瀛蓬，螭坳载笔侍重瞳。
逆鳞聊试摩神龙，谪堕剑浦山重重。
征鞍来此寻旧踪，恍如梦落烟霞中。
朱楼宝殿飞玲珑，寒泉幽石欣相逢。
门前池馆虚含风，一洗尘虑清心胸。
明朝南去随征鸿，惆怅胜游回首空。
煨芋
作者：李纲
朝代：宋

今夕何夕夜未央，天寒拥炉更漏长。
缩肩环坐有饥色，呼童取芋灰为塘。
蹲鸱得火良易熟，脱落皮毛如紫玉。
迭煨迭进争相先，笑语颇喧知实腹。
锦里先生亦不贫，家园收拾动千斤。
凶年自可活妻子，美好不减岷江滨。
邺侯昔游衡岳左，懒瓒食余贻半箇。
我今归去隐家山，岂復从人觅残颗。
臞儒奉养亦已微，一饱便吟煨芋诗。
君不见齐公夜半意不嗛，易牙煎熬燔炙和调五味而进之。
煨芋
作者：李纲
朝代：宋

今夕何夕夜未央，天寒拥炉更漏长。缩肩环坐有饥色，呼童取芋灰为塘。蹲鸱得火良易熟，脱落皮毛如紫玉。迭煨迭进争相先，笑语颇喧知实腹。锦里先生亦不贫，家园收拾动千斤。凶年自可活妻子，美好不减岷江滨。邺侯昔游衡岳左，懒瓒食馀贻半个。我今归去隐家山，岂复从人觅残颗。臞儒奉养亦已微，一饱便吟煨芋诗。君不见齐公夜半意不嗛，易牙煎熬燔炙和调五味而进之。
煨芋
作者：李纲
朝代：宋

禅房夜坐腹半饥，寒炉拨火煨蹲鸱。
冻肤傍暖渐舒畅，展转更觉鸣声悲。
毳衣脱落丰肌滑，玉软酥香不劳啮。
芳甘着颊自生津，多病文园正消渇。
吾生老矣来荆蛮，得汝聊助癯儒餐。
不学当年鬼谷子，粪土堆头拜懒残。
煨芋
作者：李纲
朝代：宋

禅房夜坐腹半饥，寒炉拨火煨蹲鸱。冻肤傍煖渐舒畅，展转更觉鸣声悲。毳衣脱落丰肌滑，玉软酥香不劳齧。芳甘著颊自生津，多病文园正消渴。吾生老矣来荆蛮，得汝聊助癯儒餐。不学当年鬼谷子，粪土堆头拜懒残。
狮子峰
作者：李纲
朝代：宋

奇石腾拏竹树苍，奋髯矫首据崇冈。
山深怪底无豺虎，端畏溪头百兽王。
狮子峰
作者：李纲
朝代：宋

奇石腾拿竹树苍，奋髯矫首据崇冈。山深怪底无豺虎，端畏溪头百兽王。
献花铺唐相李德裕谪海南道此有山女献花因以名之次壁间韵
作者：李纲
朝代：宋

我亦乘桴向海涯，无人复献雨中花。却愁春梦归吴越，茗饮浓斟薄荷芽。
献花铺唐相李德裕谪海南道此有山女献花因以名之次壁间韵
作者：李纲
朝代：宋

我亦乘桴向海涯，无人復献雨中花。
却愁春梦归吴越，茗饮浓斟薄荷芽。
玉华宫用杜子美韵
作者：李纲
朝代：宋
体裁：古风

阿房但遗基，铜爵亦飘瓦。兹宫制何朝，栋宇妙天下。溪山最清绝，画手不可写。于今黍离离，客过泪如洒。乃知营宫殿，徒以业力假。起灭犹浮沤，聚散齐一马。如何世间士，天运欲持把。此理贯古今，宜有知之者。
玉局有眉子石砚歌予来沙阳独携一圆砚乃眉子石也戏次其韵
作者：李纲
朝代：宋

美人多恨颦双眉，眼波秋水增清奇。天然此石巧相似，儒生作砚声酸嘶。横云惨淡远山碧，犹带深闺画时色。金坚玉润月轮圆，笑杀世间铜雀渴。十年提挈随拙翁，相携谪堕溪山中。窗明几净日相对，风露夜永灯光红。毛颖陈玄用功处，发秃肌销留不住。与君长此结幽欢，我自多言子无语。
玉局有眉子石砚歌予来沙阳独携一圆砚乃眉子石也戏次其韵
作者：李纲
朝代：宋

美人多恨颦双眉，眼波秋水增清奇。
天然此石巧相似，儒生作砚声酸嘶。
横云惨淡远山碧，犹带深闺画时色。
金坚玉润月轮圆，笑杀世间铜雀渴。
十年提挈随拙翁，相携谪堕溪山中。
窗明几净日相对，风露夜永灯光红。
毛颖陈玄用功处，髪秃肌销留不住。
与君长此结幽欢，我自多言子无语。
玉山道中五首·其一
作者：李纲
朝代：宋

悠悠征骑渡溪岩，跋涉艰难分所甘。
泉石几时归水北，风烟今夕过江南。
日轮杳杳衔青嶂，天影茫茫浸碧潭。
猿鸟不知迁客恨，云间啼叫满松柟。
玉山道中五首·其一
作者：李纲
朝代：宋

悠悠征骑渡溪岩，跋涉艰难分所甘。泉石几时归水北，风烟今夕过江南。日轮杳杳衔青嶂，天影茫茫浸碧潭。猿鸟不知迁客恨，云间啼叫满松楠。
玉山道中五首·其三
作者：李纲
朝代：宋

乍入江南境，登临慰所怀。山林自平远，水石巧萦回。风暖鸟声媚，日斜云影开。故人千里别，欲寄一枝梅。
玉山道中五首·其三
作者：李纲
朝代：宋

乍入江南境，登临慰所怀。
山林自平远，水石巧萦迴。
风暖鸟声媚，日斜云影开。
故人千里别，欲寄一枝梅。
玉山道中五首·其二
作者：李纲
朝代：宋

石路凝霜白，山村落月纤。溪头一桥小，烟外数峰尖。高亩层成级，寒沙软胜盐。江南风景好，无那旅愁添。
玉山道中五首·其二
作者：李纲
朝代：宋

石路凝霜白，山村落月纤。溪头一桥小，烟外数峰尖。高亩层成级，寒沙软胜盐。江南风景好，无那旅愁添。乍入江南境，登临慰所怀。山林自平远，水石巧萦回。风暖鸟声媚，日斜云影开。故人千里别，欲寄一枝梅。石藓红依日，岩松翠耐霜。入溪看岫色，和月认梅香。岁暮旅情恶，夜寒灯影光。劳生真一梦，回首意茫茫。行李远瀫水，禅扉依玉山。烟岚数峰秀，云水一溪弯。小市晚犹合，疏钟寒自还。旧游如昨日，屈指十年间。悠悠征骑渡溪岩，跋涉艰难分所甘。泉石几时归水北，风烟今夕过江南。日轮杳杳衔青嶂，天影茫茫浸碧潭。猿鸟不知迁客恨，云间啼叫满松楠。
玉山道中五首·其二
作者：李纲
朝代：宋

石路凝霜白，山村落月纤。
溪头一桥小，烟外数峰尖。
髙亩层成级，寒沙软胜盐。
江南风景好，无那旅愁添。
玉山道中五首·其五
作者：李纲
朝代：宋
体裁：五言律诗

行李远瀫水，禅扉依玉山。烟岚数峰秀，云水一溪弯。小市晚犹合，疏钟寒自还。旧游如昨日，屈指十年间。
玉山道中五首·其四
作者：李纲
朝代：宋
体裁：五言律诗

石藓红依日，岩松翠耐霜。入溪看岫色，和月认梅香。岁暮旅情恶，夜寒灯影光。劳生真一梦，回首意茫茫。
玉溪寺
作者：李纲
朝代：宋

玉溪何日寺，古佛亦尘埃。高阁云初卷，小池莲半开。竹风清枕簟，松露滴莓苔。寂寞溪边路，幽人自往来。
玉溪寺
作者：李纲
朝代：宋

玉溪何日寺，古佛亦尘埃。
髙阁云初卷，小池莲半开。
竹风清枕簟，松露滴莓苔。
寂寞溪边路，幽人自往来。
玉蝴蝶·万古秣陵江国
作者：李纲
朝代：宋

万古秣陵江国，舣舟烟岸，千里云林。故垒高楼，凝望远水遥岑。景阳钟、那闻旧响，玉树唱、空有余音。感春心。六朝遗事，萧索难寻。甘泉法从弟兄芝玉，顾我情深契阔相思，岂知今日共登临。对尊俎、休辞痛饮，伤志节、须且高吟。柳摇金。断霞轻霭，残照西沈。
玉蝴蝶·万古秣陵江国
作者：李纲
朝代：宋
体裁：词

万古秣陵江国，舣舟烟岸，千里云林。故垒高楼，凝望远水遥岑。景阳钟、那闻旧响，玉树唱、空有馀音。感春心。六朝遗事，萧索难寻。甘泉法从弟兄芝玉，顾我情深。契阔相思，岂知今日共登临。对尊俎、休辞痛饮，伤志节、须且高吟。柳摇金。断霞轻霭，残照西沈。
王丰甫待制会宴湖亭
作者：李纲
朝代：宋

画栋翚飞瞰曲塘，主人情重启华觞。月摇波影鳞鳞碧，风入荷花苒苒香。散策幸陪终日适，开襟还喜十分凉。天涯随分同清赏，何必南园作醉乡。
王丰甫待制会宴湖亭
作者：李纲
朝代：宋

画栋翚飞瞰曲塘，主人情重启华觞。
月摇波影鳞鳞碧，风入荷花苒苒香。
散策幸陪终日适，开襟还喜十分凉。
天涯随分同清赏，何必南园作醉郷。
王周士以幅素图万石岩见示
作者：李纲
朝代：宋

不须避世向桃源，自有岩中小洞天。漱石枕流尘境外，巢云卧月玉峰前。高怀肯顾三千石，福地真同十九泉。小隐羡君诚得计，我方忧惴老江边。
王周士以幅素图万石岩见示
作者：李纲
朝代：宋

不须避世向桃源，自有岩中小洞天。
漱石枕流尘境外，巢云卧月玉峰前。
髙怀肯顾三千石，福地真同十九泉。
小隐羡君诚得计，我方忧惴老江边。
王摩诘画渡水罗汉赞
作者：李纲
朝代：宋

阿罗汉具大神通，飞锡凌空如履实。
渺然巨浸与天永，戏蹑一杯能径渡。
云何溪涧咫尺间，乃有种种难涉相。
前者己济气怡然，后者将涉有难色。
老病扶携壮者负，足探策引褰衣裾。
秘其神力不示人，如畏黄蘖所诃责。
我观一切诸有情，咸具神通并妙用。
空中示现十八变，正眼观时非吉祥。
善哉摩诘老画师，能以毫墨作佛亊。
稽首十六大声闻，皆悉回心等正觉。
王摩诘画渡水罗汉赞
作者：李纲
朝代：宋

阿罗汉具大神通，飞锡凌空如履实。渺然巨浸与天永，戏蹑一杯能径渡。云何溪涧咫尺间，乃有种种难涉相。前者己济气怡然，后者将涉有难色。老病扶携壮者负，足探策引褰衣裾。秘其神力不示人，如畏黄蘖所诃责。我观一切诸有情，咸具神通并妙用。空中示现十八变，正眼观时非吉祥。善哉摩诘老画师，能以毫墨作佛事。稽首十六大声闻，皆悉回心等正觉。
琮师送至城月驿戏成两绝句以答其意
作者：李纲
朝代：宋

衲子来参去不辞，何劳飞锡远相追。赠师银布牢收取，便是金襕付嘱时。好住湖岩摄此心，有缘终会有知音。梁溪老去孤峰顶，月白风清难更寻。
琮师送至城月驿戏成两绝句以答其意·其二
作者：李纲
朝代：宋
体裁：七言绝句

好住湖岩摄此心，有缘终会有知音。梁溪老去孤峰顶，月白风清难更寻。
琵琶亭
作者：李纲
朝代：宋

去年假道浔阳城，扁舟夜泊琵琶亭。却忆当时醉司马，送客江头秋月明。今年谪官又重到，扫地乃缘蜂寇经。轩楹回首已不见，况欲更闻弦索鸣。西风萧萧芦苇响，月色下照江波清。秪应风月长不老，坐阅尘世犹流萍。我生多病苦忧患，未能忘世那忘情。移船相近夜悄悄，侧听疑有檀槽声。
琵琶亭
作者：李纲
朝代：宋

去年假道浔阳城，扁舟夜泊琵琶亭。
却忆当时醉司马，送客江头秋月明。
今年谪官又重到，扫地乃缘蜂寇经。
轩楹回首已不见，况欲更闻絃索鸣。
西风萧萧芦苇响，月色下照江波清。
秪应风月长不老，坐阅尘世犹流萍。
我生多病苦忧患，未能忘世那忘情。
移船相近夜悄悄，侧听疑有檀槽声。
瑞光岩立化雀赞
作者：李纲
朝代：宋

菩萨游戏于神通，六道四生咸可入。
为欲化导诸有情，故于异类而出现。
谛观此雀甚微渺，每食一粒栖一枝。
卑飞不出蓬蒿间，远举安知鸿鹄志。
而能坐脱与立亡，依彼金容及香火。
屹然而化不震动，如以木石镌刻成。
非诸菩萨威神力，孰能现此希奇事。
我观三界诸众生，惟人实具大智慧。
妄想颠倒造诸业，失身沦入横生中。
重为毛羣轻羽族，破碎一切诸蠕动。
虽云妙觉不销亡，无那沉迷益玄远。
菩萨慈悲哀悯故，化身与彼为导师。
缘终寂灭显示人，使知佛性无有二。
佛子若有瞻礼者，愿言悉发敬信心。
勇猛精进趣菩萨，皆具如是菩萨行。
瑞光岩立化雀赞
作者：李纲
朝代：宋

菩萨游戏于神通，六道四生咸可入。为欲化导诸有情，故于异类而出现。谛观此雀甚微渺，每食一粒栖一枝。卑飞不出蓬蒿间，远举安知鸿鹄志。而能坐脱与立亡，依彼金容及香火。屹然而化不震动，如以木石镌刻成。非诸菩萨威神力，孰能现此希奇事。我观三界诸众生，惟人实具大智慧。妄想颠倒造诸业，失身沦入横生中。重为毛群轻羽族，破碎一切诸蠕动。虽云妙觉不销亡，无那沉迷益玄远。菩萨慈悲哀悯故，化身与彼为导师。缘终寂灭显示人，使知佛性无有二。佛子若有瞻礼者，愿言悉发敬信心。勇猛精进趣菩萨，皆具如是菩萨行。
瑞芝赞
作者：李纲
朝代：宋
体裁：赞

太虚磅礴，钟此和气。庆门其昌，而产斯瑞。厥瑞维何，灵芝煌煌。孝诚所致，文字之祥。有开必先，其应以类。力学显亲，孰孝于是。勉修远业，自奋于时。匪我云然，芝实告之。
用前韵留别诸弟
作者：李纲
朝代：宋

久陪鸳鹭日朝天，却爱江湖作散仙。
但有园林种松菊，便胜冠冕着貂蝉。
棣华春早相辉映，鴈序风高自后先。
暂此睽离休怅望，为荒三径徯予还。
用前韵留别诸弟
作者：李纲
朝代：宋

久陪鸳鹭日朝天，却爱江湖作散仙。但有园林种松菊，便胜冠冕著貂蝉。棣华春早相辉映，雁序风高自后先。暂此睽离休怅望，为荒三径徯予还。
用韵赋梅花三首
作者：李纲
朝代：宋

寒梅几树开前村，靓妆绰约归仙魂。横斜影落石溪浅，皓洁色洗烟岚昏。幽香暗动松竹径，清格自羞桃李园。穷冬万里霜雪积，独得一点阳和温。冰姿最宜夜月白，玉彩更炫朝霞暾。明妃失意去朔漠，阿娇无宠扃长门。芳容寂寂谁复顾，雅意耿耿今何言。天涯相对且相乐，为尔吸尽黄金樽。草木冻死山中村，惟有梅花能返魂。孤根不怕雪霜苦，冷艳似笑风云昏。披芳独占岁寒地，擢秀肯待春风园。溪边寒影自的的，月里皓色还温温。飘零疏雨夕烟瞑，厌浥清露晨光暾。玉妃游戏隘昆阆，缟衣飞出瑶台门。幽姿耿介不可狎，欲问所以难为言。嗅花嚼蕊更奇绝，侑我一醉玻璃樽。云山缥缈烟水村，嫣然顾我惊离魂。凝情不语自脉脉，旅愁易感方昏昏。我家梁溪富泉石，雪里数株开北园。天涯相见一笑粲，玉色不减当时温。为君清夜不成寐，月落已见东方暾。会栽千树遍绿野，岂羡五柳垂衡门。临风三嗅长太息，欲辩此意还忘言。何当归去老三径，携幼入室酒盈樽。
用韵赋梅花三首·其一
作者：李纲
朝代：宋

寒梅几树开前村，靓妆绰约归仙魂。横斜影落石溪浅，皓洁色洗烟岚昏。幽香暗动松竹径，清格自羞桃李园。穷冬万里霜雪积，独得一点阳和温。冰姿最宜夜月白，玉彩更炫朝霞暾。明妃失意去朔漠，阿娇无宠扃长门。芳容寂寂谁复顾，雅意耿耿今何言。天涯相对且相乐，为尔吸尽黄金樽。
用韵赋梅花三首·其一
作者：李纲
朝代：宋

寒梅几树开前村，靓粧绰约归仙魂。
横斜影落石溪浅，皓洁色洗烟岚昏。
幽香暗动松竹径，清格自羞桃李园。
穷冬万里霜雪积，独得一点阳和温。
冰姿最宜夜月白，玉彩更炫朝霞暾。
明妃失意去朔漠，阿娇无宠扃长门。
芳容寂寂谁復顾，雅意耿耿今何言。
天涯相对且相乐，为尔吸尽黄金樽。
用韵赋梅花三首·其三
作者：李纲
朝代：宋

云山缥缈烟水村，嫣然顾我惊离魂。
凝情不语自脉脉，旅愁易感方昏昏。
我家梁溪富泉石，雪裏数株开北园。
天涯相见一笑粲，玉色不减当时温。
为君清夜不成寐，月落已见东方暾。
会栽千树徧绿野，岂羡五柳垂衡门。
临风三嗅长太息，欲辩此意还忘言。
何当归去老三径，携幼入室酒盈樽。
用韵赋梅花三首·其三
作者：李纲
朝代：宋

云山缥缈烟水村，嫣然顾我惊离魂。凝情不语自脉脉，旅愁易感方昏昏。我家梁溪富泉石，雪里数株开北园。天涯相见一笑粲，玉色不减当时温。为君清夜不成寐，月落已见东方暾。会栽千树遍绿野，岂羡五柳垂衡门。临风三嗅长太息，欲辩此意还忘言。何当归去老三径，携幼入室酒盈樽。
用韵赋梅花三首·其二
作者：李纲
朝代：宋

草木冻死山中村，惟有梅花能返魂。孤根不怕雪霜苦，冷艳似笑风云昏。披芳独占岁寒地，擢秀肯待春风园。溪边寒影自的的，月里皓色还温温。飘零疏雨夕烟瞑，厌浥清露晨光暾。玉妃游戏隘昆阆，缟衣飞出瑶台门。幽姿耿介不可狎，欲问所以难为言。嗅花嚼蕊更奇绝，侑我一醉玻璃樽。
用韵赋梅花三首·其二
作者：李纲
朝代：宋

草木冻死山中村，惟有梅花能返魂。
孤根不怕雪霜苦，冷艷似笑风云昏。
披芳独占歳寒地，擢秀肯待春风园。
溪边寒影自的的，月裏皓色还温温。
飘零疏雨夕烟瞑，厌浥清露晨光暾。
玉妃游戏隘昆阆，缟衣飞出瑶台门。
幽姿耿介不可狎，欲问所以难为言。
嗅花嚼蕊更奇绝，侑我一醉玻璃罇。
田家四首
作者：李纲
朝代：宋

江村烟水远，茅屋两三家。断岸垂衰柳，疏篁隐细沙。田畴剩粳稻，网罟足鱼虾。不识宦游味，见人还叹嗟。场圃事方毕，稻粱成已勤。儿童自逐逐，鸡犬亦欣欣。啼鸟霜林暮，卧牛烟草昏。田夫乐岁稔，斗酒共醺醺。柴门临小浦，竹径绕幽庄。雨剪葵韭滑，夜舂粳稻香。年丰饱妻子，日夕下牛羊。谁识田家乐，拂衣归兴长。谁谓田家苦，田家乐甚真。鸡豚燕同社，箫鼓祭瘟神。高廪方有岁，西畴行复春。但令租赋足，终老得相亲。
田家四首·其一
作者：李纲
朝代：宋

江村烟水远，茅屋两三家。
断岸垂衰柳，疏篁隐细沙。
田畴剩秔稻，网罟足鱼虾。
不识宦游味，见人还叹嗟。
田家四首·其一
作者：李纲
朝代：宋

江村烟水远，茅屋两三家。断岸垂衰柳，疏篁隐细沙。田畴剩粳稻，网罟足鱼虾。不识宦游味，见人还叹嗟。
田家四首·其三
作者：李纲
朝代：宋

柴门临小浦，竹径绕幽庄。雨剪葵韭滑，夜舂粳稻香。年丰饱妻子，日夕下牛羊。谁识田家乐，拂衣归兴长。
田家四首·其三
作者：李纲
朝代：宋

柴门临小浦，竹径遶幽荘。
雨剪葵韮滑，夜舂秔稻香。
年丰饱妻子，日夕下牛羊。
谁识田家乐，拂衣归兴长。
田家四首·其二
作者：李纲
朝代：宋

场圃事方毕，稻粱成已勤。儿童自逐逐，鸡犬亦欣欣。啼鸟霜林暮，卧牛烟草昏。田夫乐岁稔，斗酒共醺醺。
田家四首·其二
作者：李纲
朝代：宋

场圃事方毕，稻粱成已勤。
儿童自逐逐，鸡犬亦欣欣。
啼鸟霜林暮，卧牛烟草昏。
田夫乐歳稔，斗酒共醺醺。
田家四首·其四
作者：李纲
朝代：宋

谁谓田家苦，田家乐甚真。
鷄豚燕同社，箫鼓祭瘟神。
髙廪方有岁，西畴行復春。
但令租赋足，终老得相亲。
田家四首·其四
作者：李纲
朝代：宋

谁谓田家苦，田家乐甚真。鸡豚燕同社，箫鼓祭瘟神。高廪方有岁，西畴行复春。但令租赋足，终老得相亲。
申伯叔易再和诗将有从吾言之意而仲辅作诗梗之以故未果复次前韵既助其决且戒勿与仲辅谋也
作者：李纲
朝代：宋

嗟予于世诚左科，屏居门可设雀罗。弟昆相从有良友，静中所得亦复多。微言造理极壸奥，高论盖世惊嶪峨。含章怀美待时发，资质已妙犹镌磨。明廷策士复古制，使我意气如奔河。作诗劝自此途进，往驾巨舸凌长波。成功相期一战霸，大敌禠魄皆投戈。篇章酬复未勇往，谦退将若斯文何。定从当以一语决，幸勿傍顾而言他。要须勿与少游议，政恐此志成蹉跎。
申伯叔易再和诗将有从吾言之意而仲辅作诗梗之以故未果復次前韵既助其决且戒勿与仲辅谋也
作者：李纲
朝代：宋

嗟予于世诚左科，屏居门可设雀罗。
弟昆相从有良友，静中所得亦復多。
微言造理极壸奥，髙论盖世惊嶫峨。
含章怀美待时发，资质已妙犹镌磨。
明廷策士復古制，使我意气如奔河。
作诗劝自此途进，往驾巨舸凌长波。
成功相期一战霸，大敌禠魄皆投戈。
篇章酬復未勇往，谦退将若斯文何。
定从当以一语决，幸勿傍顾而言他。
要须勿与少游议，政恐此志成蹉跎。
申伯和篇举叔易自代叔诗复推申伯要之二子皆当由此科取重名于世恨吾资妄高不得偕二子鸣跃其间复次前韵以兼勉之
作者：李纲
朝代：宋

古来豪杰收殊科，眇然鸾凤亦可罗。汉唐选举最为盛，我宋得士良已多。危言切论动天壤，陆离剑佩冠巍峨。至今凛凛有生气，岂与草木同销磨。自从罢举乐软美，驯致黠虏窥关河。翠华两宫狩沙漠，叠鼓万里翻鲸波。睿明感愤复旧制，欲起士气宁兵戈。多材好学如二子，辞此其奈制举何。青钱万选当万中，善射不复言公他。勉将忠谠助休运，嗟我老矣真蹉跎。
申伯和篇举叔易自代叔诗復推申伯要之二子皆当由此科取重名于世恨吾资妄髙不得偕二子鸣跃其间復次前韵以兼勉之
作者：李纲
朝代：宋

古来豪杰收殊科，眇然鸾凤亦可罗。
汉唐选举最为盛，我宋得士良已多。
危言切论动天壤，陆离剑佩冠巍峨。
至今凛凛有生气，岂与草木同销磨。
自从罢举乐软美，驯致黠虏窥关河。
翠华两宫狩沙漠，迭鼓万里翻鲸波。
睿明感愤復旧制，欲起士气宁兵戈。
多材好学如二子，辞此其奈制举何。
青钱万选当万中，善射不復言公他。
勉将忠谠助休运，嗟我老矣真蹉跎。
申伯见和佛迹岩诗再次前韵
作者：李纲
朝代：宋

平生嗜读书，毎效锥刺股。
晚窥羲文心，射石遂饮羽。
子云方草玄，白凤梦中吐。
区区不自量，造化欲笔补。
当其得意时，如渇味湩乳。
谁为摩天手，愿借修月斧。
故人适我愿，邂逅遇南土。
试将一隅授，笑喜屡作舞。
嗟予值时危，孱懦愧不武。
援世多掣肘，放足已折拇。
片云空往来，岂解作霖雨。
逝将归碧山，不復打这鼓。
一气中夜存，天光发灵府。
参同有真契，神鼎转龙虎。
丹成赫朝霞，魔事敢余侮。
世间成坏法，张弛犹弓弩。
干坤如许大，方以一枰赌。
肉食谋自深，苋腹何足取。
既非公家用，且作猿鹤主。
相期岩穴中，蓻此方寸圃。
申伯见和佛迹岩诗再次前韵
作者：李纲
朝代：宋

平生嗜读书，每效锥刺股。晚窥羲文心，射石遂饮羽。子云方草玄，白凤梦中吐。区区不自量，造化欲笔补。当其得意时，如渴味湩乳。谁为摩天手，愿借修月斧。故人适我愿，邂逅遇南土。试将一隅授，笑喜屡作舞。嗟予值时危，孱懦愧不武。援世多掣肘，放足已折拇。片云空往来，岂解作霖雨。逝将归碧山，不复打这鼓。一气中夜存，天光发灵府。参同有真契，神鼎转龙虎。丹成赫朝霞，魔事敢余侮。世间成坏法，张弛犹弓弩。乾坤如许大，方以一枰赌。肉食谋自深，苋腹何足取。既非公家用，且作猿鹤主。相期岩穴中，蓻此方寸圃。
申伯见和拙句且示七言律诗两章有未肯承当制科之意次韵报之
作者：李纲
朝代：宋

才性如君岂易窥，断碑摸索已无遗。百家小说都成诵，一藏魔言总记持。东里多知工润色，西施虽病善颦眉。制科便与承当取，正是逢场作戏时。圣朝制举萃高门，文采风流日益新。功德在民尤表表，子孙宜尔又诜诜。策名当学富彦国，避世休同梅子真。响答诗筒逼皇祖，谠言惊世更何人。
申伯见和拙句且示七言律诗两章有未肯承当制科之意次韵报之·其一
作者：李纲
朝代：宋
体裁：七言律诗

才性如君岂易窥，断碑摸索已无遗。百家小说都成诵，一藏魔言总记持。东里多知工润色，西施虽病善颦眉。制科便与承当取，正是逢场作戏时。
申伯见和拙句且示七言律诗两章有未肯承当制科之意次韵报之·其二
作者：李纲
朝代：宋

圣朝制举萃高门，文采风流日益新。功德在民尤表表，子孙宜尔又诜诜。策名当学富彦国，避世休同梅子真。响答诗筒逼皇祖，谠言惊世更何人。
申伯见和拙句且示七言律诗两章有未肯承当制科之意次韵报之·其二
作者：李纲
朝代：宋

圣朝制举萃髙门，文采风流日益新。
功德在民尤表表，子孙宜尔又诜诜。
策名当学富彦国，避世休同梅子真。
响答诗筒逼皇祖，谠言惊世更何人。
画草虫八物·络纬
作者：李纲
朝代：宋

露下草根冷，戛然长悲鸣。谁知两股间，能作无穷声。
画草虫八物·络纬
作者：李纲
朝代：宋

露下草根冷，戞然长悲鸣。
谁知两股间，能作无穷声。
画草虫八物·蚊
作者：李纲
朝代：宋
体裁：五言绝句

所志惟一饱，聚声如雷车。秋来腹长饥，扑扑喙作花。
画草虫八物·蜂
作者：李纲
朝代：宋
体裁：五言绝句

杪忽腰如壶，联绵窠若屋。毋轻怀袖间，防此虿尾毒。
画草虫八物·蜻蜓
作者：李纲
朝代：宋

双睛碧珠瑩，四翅青罗薄。但知逐飞蚊，不复顾黄雀。
画草虫八物·蜻蜓
作者：李纲
朝代：宋
体裁：五言绝句

双睛碧珠莹，四翅青罗薄。但知逐飞蚊，不复顾黄雀。
画草虫八物·蜻蜓
作者：李纲
朝代：宋

双睛碧珠莹，四翅青罗薄。
但知逐飞蚊，不復顾黄雀。
画草虫八物·蝇
作者：李纲
朝代：宋
体裁：五言绝句

情态真可憎，画成因误墨。薨薨乱鸡鸣，惨惨变白黑。
画草虫八物·蝶
作者：李纲
朝代：宋
体裁：五言绝句

粉翅摇春晖，翩翾自来往。勿贪花草香，触此饥蛛网。
画草虫八物·螳螂
作者：李纲
朝代：宋
体裁：五言绝句

飘飘绿衣郎，怒臂欲当辙。君王求勇士，嘉尔能仗节。
画草虫八物·蟪蛅
作者：李纲
朝代：宋
体裁：五言绝句

戚戚鸣岁暮，不知有春秋。肯信鲲与鹏，同作逍遥游。
画荔枝图
作者：李纲
朝代：宋

南闽荔枝名四方，非因谪官那得尝。丁香为核玉为叶，绛绡为壳冰为瓤。烱如明珠出老蚌，灿如艳女披红裳。膜凝云母本来薄，液贮甘露初不浆。剖擎颇讶水晶滑，咀嚼但觉琼瑶香。贡馀虽幸得一饱，无那品目多难详。丹青巧为拂绢素，数种磊落皆其良。牛心最大蚶壳褊，虎皮斑駮龙牙长。火山早依炎气熟，中元晚待秋风凉。色奇更变江家绿，味旨尤称十八娘。葡萄结实极繁盛，硫黄著子何芬芳。若将牡丹与比并，好把陈紫同姚黄。虽云香味不可画，悦目自足垂虚堂。饫餐更得画归去，须信远谪元非狂。
画荔枝图
作者：李纲
朝代：宋

南闽荔枝名四方，非因谪官那得尝。
丁香为核玉为叶，绛绡为殻冰为瓤。
烱如明珠出老蚌，灿如艷女披红裳。
膜凝云母本来薄，液贮甘露初不浆。
剖擎颇讶水晶滑，咀嚼但觉琼瑶香。
贡余虽幸得一饱，无那品目多难详。
丹青巧为拂绢素，数种磊落皆其良。
牛心最大蚶殻褊，虎皮斑駮龙牙长。
火山早依炎气熟，中元晚待秋风凉。
色奇更变江家绿，味旨尤称十八娘。
葡萄结实极繁盛，硫黄着子何芬芳。
若将牡丹与比并，好把陈紫同姚黄。
虽云香味不可画，悦目自足垂虚堂。
饫餐更得画归去，须信远谪元非狂。
画鹤
作者：李纲
朝代：宋
体裁：七言绝句

谁画千年老令威，丹青今古照清辉。玄裳朱顶苍崖畔，岂忆冲天万里飞。
留题凝翠阁二绝
作者：李纲
朝代：宋

重到沙阳十二春，新罹兵火为伤神。欲论旧事无知者，只有青山是故人。山秀波平望不穷，此身浑堕翠光中。兵戈满眼栖何地，注目溪头群玉峰。
留题凝翠阁二绝·其一
作者：李纲
朝代：宋
体裁：七言绝句

重到沙阳十二春，新罹兵火为伤神。欲论旧事无知者，只有青山是故人。
留题凝翠阁二绝·其二
作者：李纲
朝代：宋

山秀波平望不穷，此身浑堕翠光中。
兵戈满眼栖何地，注目溪头羣玉峰。
留题凝翠阁二绝·其二
作者：李纲
朝代：宋

山秀波平望不穷，此身浑堕翠光中。兵戈满眼栖何地，注目溪头群玉峰。
留题双溪阁书呈南剑守谢少卿
作者：李纲
朝代：宋

华构何年玉斧修，规摹宏丽属贤侯。
治成不废登临乐，望远宜穷水石幽。
千里烟云瞻北阙，四时风景冠南州。
山如蟠踞成龙虎，剑有雌雄射斗牛。
天倚笔峰排玉笋，仙留篆石浸银鈎。
二川俯瞰丁为字，万室傍连蜃结楼。
罇俎幸容陪胜赏，笙歌更觉助清游。
朝云暮雨滕王阁，明月清风白鹭洲。
梦草惠连留句法，游山安石继风流。
尚能执笔从公赋，却恨归鞍不可留。
留题双溪阁书呈南剑守谢少卿
作者：李纲
朝代：宋

华构何年玉斧修，规摹宏丽属贤侯。治成不废登临乐，望远宜穷水石幽。千里烟云瞻北阙，四时风景冠南州。山如蟠踞成龙虎，剑有雌雄射斗牛。天倚笔峰排玉笋，仙留篆石浸银钩。二川俯瞰丁为字，万室傍连蜃结楼。樽俎幸容陪胜赏，笙歌更觉助清游。朝云暮雨滕王阁，明月清风白鹭洲。梦草惠连留句法，游山安石继风流。尚能执笔从公赋，却恨归鞍不可留。
留题天宁明极堂
作者：李纲
朝代：宋

久客若飞蓬，年年气味同。犹欣容榻地，更得化人宫。郁勃炎蒸极，巍峨栋宇雄。疏林碎摇月，虚馆迥含风。万户轩楹外，三山指顾中。灵潮自朝夕，大舶各西东。怅望关河远，苍茫云海空。馀生寄闲旷，任运学庞翁。
留题天宁明极堂
作者：李纲
朝代：宋

久客若飞蓬，年年气味同。
犹欣容榻地，更得化人宫。
鬰勃炎蒸极，巍峨栋宇雄。
疏林碎摇月，虚馆迥含风。
万户轩楹外，三山指顾中。
灵潮自朝夕，大舶各西东。
怅望关河远，苍茫云海空。
余生寄闲旷，任运学庞翁。
留题月岩
作者：李纲
朝代：宋

广寒宫殿寄幽岩，忌满非缘玉斧戡。
皓魄半轮横道左，清光千古照江南。
阴精凝结元无质，神化肧胎岂易探。
好是月华生碧落，扶疏桂影远相参。
留题月岩
作者：李纲
朝代：宋

广寒宫殿寄幽岩，忌满非缘玉斧戡。皓魄半轮横道左，清光千古照江南。阴精凝结元无质，神化胚胎岂易探。好是月华生碧落，扶疏桂影远相参。
畴老修撰所藏华岳衡岳图·华岳
作者：李纲
朝代：宋

往年跨马观羌戌，道历太华西临雍。伟哉造化巧凝结，元气孕此金芙蓉。平原陡起三万仞，峻屏却略罗秋空。巍然雄尊镇西极，众山班列如朝宗。天池潋滟喷山顶，泻作瀑布飞长虹。亭亭仙掌摩碧落，晓日照耀五指红。巨灵赑屃运神力，导河擘华留其踪。烟寒风远张超谷，霞駮雾开毛女峰。希夷故隐今尚在，白云依旧时东封。回头一别二十载，不意见之图画中。生绡六幅挂清昼，隐耳飒飒闻松风。山中草木旧相识，恍如梦到云台宫。神游绝巘窥玉井，欲取莲藕根株通。好奇何必似韩子，悬崖侧足悲途穷。从公传此岳真相，永结清好无时终。
畴老修撰所藏华岳衡岳图·华岳
作者：李纲
朝代：宋

往年跨马观羌戌，道历太华西临雍。
伟哉造化巧凝结，元气孕此金芙蓉。
平原陡起三万仞，峻屏却略罗秋空。
巍然雄尊镇西极，众山班列如朝宗。
天池潋滟喷山顶，泻作瀑布飞长虹。
亭亭僊掌摩碧落，晓日照耀五指红。
巨灵赑屃运神力，导河擘华留其踪。
烟寒风远张超谷，霞駮雾开毛女峰。
希夷故隐今尚在，白云依旧时东封。
回头一别二十载，不意见之图画中。
生绡六幅挂清昼，隐耳飒飒闻松风。
山中草木旧相识，恍如梦到云台宫。
神游绝巘窥玉井，欲取莲藕根株通。
好奇何必似韩子，悬崖侧足悲途穷。
从公传此岳真相，永结清好无时终。
畴老修撰所藏华岳衡岳图·衡岳
作者：李纲
朝代：宋

五岳分奠如循环，作镇南服惟衡山。炎方荒绝亘沧海，天付雄柄司神奸。祝融腾掷倚霄汉，群峰逦迤犹堂坛。赞襄一气泄云雨，蟠据千里来荆蛮。屹然天地物最钜，造化凝结良艰难。恭闻兹岳魏夫人，羽驾白日游山樊。翛翛云气变异色，笙竽声杂环佩珊。神仙恍惚未易测，落花流水空潺潺。退之倔强古亦少，故取窜谪窥孱颜。精神默祷若有应，驱扫氛翳开烟鬟。乃知正直神所与，露奇呈巧初不悭。嗟予平生好山水，欲以两足穷跻攀。恨兹羁束未能往，幽觌眇然图画间。何当身逐雁同到，已觉心与云俱閒。轩辕弥明傥未死，相与游戏超尘寰。
畴老修撰所藏华岳衡岳图·衡岳
作者：李纲
朝代：宋

五岳分奠如循环，作镇南服惟衡山。
炎方荒绝亘沧海，天付雄柄司神姦。
祝融腾掷倚霄汉，羣峰逦迤犹堂坛。
赞襄一气洩云雨，蟠据千里来荆蛮。
屹然天地物最鉅，造化凝结良艰难。
恭闻兹岳魏夫人，羽驾白日游山樊。
翛翛云气变异色，笙竽声杂环佩珊。
神仙恍惚未易测，落花流水空潺潺。
退之倔强古亦少，故取窜谪窥孱颜。
精神默祷若有应，驱扫氛翳开烟鬟。
乃知正直神所与，露奇呈巧初不悭。
嗟予平生好山水，欲以两足穷跻攀。
恨兹覊束未能往，幽觌眇然图画间。
何当身逐鴈同到，已觉心与云俱閒。
轩辕弥明傥未死，相与游戏超尘寰。
畴老修撰见示七峰吟因成七言十韵律诗以叙别
作者：李纲
朝代：宋

谪堕闽山款栋闳，日亲高义慰平生。忘年许结看经社，乘兴时参在野旌。三径高怀穷水石，七峰佳气入轩楹。舫斋谈笑龟鱼惯，翠阁吟哦卷轴成。方幸游从陪杖屦，敢将踪迹叹蓬萍。宽恩宥罪千钧重，小艇浮溪一叶轻。北阙未应容接武，东皋从此遂躬耕。宁亲幸惬区区志，去德还深恋恋情。般若光中无聚散，毗卢海里任从横。愿公更展垂天翼，拭目鹏抟九万程。
畴老修撰见示七峰吟因成七言十韵律诗以叙别
作者：李纲
朝代：宋

谪堕闽山款栋闳，日亲髙义慰平生。
忘年许结看经社，乘兴时参在野旌。
三径髙怀穷水石，七峰佳气入轩楹。
舫斋谈笑龟鱼惯，翠阁吟哦卷轴成。
方幸游从陪杖屦，敢将踪迹叹蓬萍。
寛恩宥罪千钧重，小艇浮溪一叶轻。
北阙未应容接武，东皋从此遂躬耕。
宁亲幸惬区区志，去德还深恋恋情。
般若光中无聚散，毗卢海裏任从横。
愿公更展垂天翼，拭目鹏抟九万程。
畴老见示荔枝绝句次韵
作者：李纲
朝代：宋
体裁：七言绝句

炎月南闽丹荔子，绛绡微皱裹明珠。金盘数颗已堪赏，何况莆阳十万株。
病牛
作者：李纲
朝代：宋
体裁：诗

耕犁千亩实千箱，力尽筋疲谁复伤。但愿众生皆得饱，不辞羸病卧残阳。
病牛
作者：李纲
朝代：宋

耕犁千亩实千箱，力尽筋疲谁复伤？但得众生皆得饱，不辞羸病卧残阳。
病牛
作者：李纲
朝代：宋

耕犂千亩实千箱，力尽筋疲谁復伤。
但愿众生皆得饱，不辞羸病卧残阳。
登钟山谒宝公塔
作者：李纲
朝代：宋

宝公真至人，鸟爪金色身。杖携刀尺拂，语隐齐梁陈。我登钟山顶，白塔高嶙峋。再拜礼双足，聊结香火因。
登钟山谒宝公塔
作者：李纲
朝代：宋

宝公真至人，鸟爪金色身。
杖携刀尺拂，语隐齐梁陈。
我登钟山顶，白塔髙嶙峋。
再拜礼双足，聊结香火因。
白公草堂
作者：李纲
朝代：宋
体裁：古风

乐天平生不可及，谪官乃作庐中集。香炉峰下结草堂，石屏纸帐随时给。维摩丈室亦何有，天女散花空结习。何须江上听琵琶，泫然泪滴青衫湿。
白水山佛迹岩行速不果到次东坡韵
作者：李纲
朝代：宋

罗山与浮山，对峙蹲两股。有如垂天鹏，决起初振羽。兹山乃东麓，秀若芙蓉吐。谽谺岩洞开，地裂娲不补。何人履石上，修趾映玄乳。当时巨灵氏，擘华不用斧。蹈躟意未已，遗拇到南土。连山乃浮来，海若助掀舞。强称金仙人，谁见来接武。坳洼踰镌鎞，缕脉分踵拇。何尝藉青莲，长此濯白雨。颇疑秦汉间，方士恣飘鼓。凿成巨人迹，聊示神仙府。祖龙茂林翁，雄毅犹猛虎。一为异端惑，种种受欺侮。我为江海行，风雨齐万弩。馀生屡涉险，何异孤注赌。已从罗浮游，胜境敢多取。天公本无私，尤物随意主。阔视天壤中，沧洲乃吾圃。
白水山佛迹岩行速不果到次东坡韵
作者：李纲
朝代：宋

罗山与浮山，对峙蹲两股。
有如垂天鹏，决起初振羽。
兹山乃东麓，秀若芙蓉吐。
谽谺岩洞开，地裂娲不补。
何人履石上，修趾映玄乳。
当时巨灵氏，擘华不用斧。
蹈躟意未已，遗拇到南土。
连山乃浮来，海若助掀舞。
强称金僊人，谁见来接武。
坳洼踰镌鎞，缕脉分踵拇。
何尝藉青莲，长此濯白雨。
颇疑秦汉间，方士恣飘鼓。
凿成巨人迹，聊示神仙府。
祖龙茂林翁，雄毅犹猛虎。
一为异端惑，种种受欺侮。
我为江海行，风雨齐万弩。
余生屡涉险，何异孤注赌。
已从罗浮游，胜境敢多取。
天公本无私，尤物随意主。
阔视天壤中，沧洲乃吾圃。
白鹭
作者：李纲
朝代：宋

白鹭孤飞映碧峰，皎如片雪落轻风。
徊翔意态虽容与，心在清波寸鬛中。
白鹭
作者：李纲
朝代：宋

白鹭孤飞映碧峰，皎如片雪落轻风。徊翔意态虽容与，心在清波寸鬣中。
益阳白鹿寺
作者：李纲
朝代：宋
体裁：七言绝句

寺枕清江荫碧梧，萧然景物类东吴。登临忽动思归兴，不待秋风可鲙鲈。
着迂论有感
作者：李纲
朝代：宋

长笑梁溪翁，平生有余拙。
于今欲行古，无乃亦痴绝。
施之廊庙间，放步足已跌。
下帷更潜思，又復广陈说。
从来坐言语，得谤今未歇。
曾不少创惩，譊譊祇强聒。
惟堪覆酱瓿，讵足议往辙。
掉头谓不然，此理君未察。
立言与行事，垂世初不别。
身穷言乃彰，贻范有前哲。
周文拘羑里，易象乃成列。
仲尼道不行，褒贬代赏罚。
屈原困椒兰，泽畔采薇蕨。
离骚体风雅，光可争日月。
虞卿罢赵相，梁魏颇屑屑。
世亦传春秋，端为穷愁设。
圣贤垂简编，往往因愤发。
避谤不着书，陆子良已黠。
区区祸福间，何足议宏达。
泛览古人心，一一可坐阅。
大略观规模，微情析毫髪。
幽光发干将，潜慝戮饕餮。
会有知我人，玩味为击节。
安知千载后，观乐无季札。
岂能继潜夫，粗可仿荀悦。
子云方草玄，解嘲何可缺。
睎真馆
作者：李纲
朝代：宋

小溪诘屈巧萦回，行到睎真景更奇。路转山回疑不见，此中凝望却参差。
睎真馆
作者：李纲
朝代：宋

小溪诘屈巧萦迴，行到睎真景更奇。
路转山回疑不见，此中凝望却参差。
知宗端礼太尉出示曾信斯展钵之作奉次元韵
作者：李纲
朝代：宋

忘情鼎食岂无因，应悟从来梦幻身。自愧毗耶多病客，阻陪蒲塞净缘人。心源瑩澈了空法，舌本圆通透味尘。信厚振振流泽远，嶷然一角见天麟。
知宗端礼太尉出示曾信斯展钵之作奉次元韵
作者：李纲
朝代：宋
体裁：七言律诗

忘情鼎食岂无因，应悟从来梦幻身。自愧毗耶多病客，阻陪蒲塞净缘人。心源莹澈了空法，舌本圆通透味尘。信厚振振流泽远，嶷然一角见天麟。
知宗端礼太尉出示曾信斯展钵之作奉次元韵
作者：李纲
朝代：宋

忘情鼎食岂无因，应悟从来梦幻身。
自愧毗耶多病客，阻陪蒲塞浄缘人。
心源莹澈了空法，舌本圆通透味尘。
信厚振振流泽远，嶷然一角见天麟。
短歌
作者：李纲
朝代：宋

周家柱史本吾祖，唐室谪仙尤所许。
垂世空余道德经，傲时且以诗酒名。
我今去作龙津客，学道吟诗真自适。
也胜骑马听朝鸡，晴压尘埃雨压泥。
短歌
作者：李纲
朝代：宋

周家柱史本吾祖，唐室谪仙尤所许。垂世空馀道德经，傲时且以诗酒名。我今去作龙津客，学道吟诗真自适。也胜骑马听朝鸡，晴压尘埃雨压泥。
石轮鱼
作者：李纲
朝代：宋
体裁：七言律诗

广寒宫阙夜不锁，蟾蜍飞下清溪涯。爬沙厥状虽可怪，脆美一脔亦莫加。颇笑退之嘲蛤蚧，还同子厚甘虾蟆。晚凉雨霁小池满，两部鼓吹空哇哇。
禅庵岩
作者：李纲
朝代：宋

虎啸猿啼月满天，山僧宴坐正安禅。不知只履归何处，尚有庵岩名字传。
禅庵岩
作者：李纲
朝代：宋

虎啸猿啼月满天，山僧宴坐正安禅。
不知隻履归何处，尚有庵岩名字传。
秀容菊
作者：李纲
朝代：宋

黄菊已槁余微馥，白菊初开迭罗縠。
秀容丰淡却嫣然，故伴幽人慰愁独。
吾闻此种南阳多，千花万蘂争骈罗。
郁葱佳气久萧瑟，怅望菊潭今若何。
秀容菊
作者：李纲
朝代：宋

黄菊已槁馀微馥，白菊初开叠罗縠。秀容丰淡却嫣然，故伴幽人慰愁独。吾闻此种南阳多，千花万蕊争骈罗。郁葱佳气久萧瑟，怅望菊潭今若何。
秋夜有怀二首
作者：李纲
朝代：宋

草木又摇落，关河方阻深。龙庭空入梦，雁足不传音。黄伞游何处，苍生思至今。娟娟江汉月，空照逐臣心。坐失金汤险，摇摇翠盖飞。空闻八骏御，不见六龙归。天地干戈满，潇湘鸿雁稀。汉宫秋夜月，依旧照彤闱。
秋夜有怀二首·其一
作者：李纲
朝代：宋

草木又摇落，关河方阻深。龙庭空入梦，雁足不传音。黄伞游何处，苍生思至今。娟娟江汉月，空照逐臣心。
秋夜有怀二首·其一
作者：李纲
朝代：宋

草木又摇落，关河方阻深。
龙庭空入梦，鴈足不传音。
黄伞游何处，苍生思至今。
娟娟江汉月，空照逐臣心。
秋夜有怀二首·其二
作者：李纲
朝代：宋

坐失金汤险，摇摇翠盖飞。空闻八骏御，不见六龙归。天地干戈满，潇湘鸿雁稀。汉宫秋夜月，依旧照彤闱。
秋夜有怀二首·其二
作者：李纲
朝代：宋

坐失金汤险，摇摇翠盖飞。
空闻八骏御，不见六龙归。
天地干戈满，潇湘鸿鴈稀。
汉宫秋夜月，依旧照彤闱。
秋思十首
作者：李纲
朝代：宋

朝来秋色高，西山有爽气。开轩远相望，自得静中意。那知宋玉悲，肯洒杨朱泪。逍遥天地间，俯仰可无愧。夜永秋气凉，泠然入窗牖。照眼一编书，开怀一壶酒。念身幸无恨，齿发犹未朽。富贵如浮云，于我亦何有。南方秋节晚，九月始凄清。草木忽摇落，坐使客心惊。橐籥无暂息，机缄殊不停。未能超物外，慷慨念平生。露下秋草衰，蒹葭亦苍苍。森然岩中桂，十里飘天香。深林静杳冥，无人自芬芳。采掇满禅室，闲中气味长。秋云澹无依，皛皛映寒日。卷舒谁使之，聚散在倏忽。出岫本无心，行空宁有质。功成归何方，妙用藏于密。秋风晚萧索，凄然遂成林。百谷欲成实，见此造物心。清凉入户牖，天光为沈阴。禅房有羁客，抱膝正长吟。秋风动禾黍，泛泛凄芳馨。散策步田野，欣此百谷成。林下父老醉，云间鸡犬声。丰年诚可乐，安得遂吾生。秋月照我心，清光奈愁何。回薄万古恨，月愁应更多。独饮不成醉，溯月空长歌。安得一丸药，高奔伴姮娥。古后有明训，霜降休百工。草木日摇落，蟋蟀鸣堂中。岂不感时节，念此岁复穷。劳生真一梦，飘泊随西东。百卉秋具腓，先陨惟梧桐。岂无贞洁者，独立青霜中。艳艳篱下菊，青青岭头松。与君为德友，相好永无穷。
秋思十首·其一
作者：李纲
朝代：宋
体裁：古风

朝来秋色高，西山有爽气。开轩远相望，自得静中意。那知宋玉悲，肯洒杨朱泪。逍遥天地间，俯仰可无愧。
秋思十首·其一〇
作者：李纲
朝代：宋

百卉秋具腓，先陨惟梧桐。
岂无贞洁者，独立青霜中。
艷艷篱下菊，青青岭头松。
与君为德友，相好永无穷。
秋思十首·其七
作者：李纲
朝代：宋
体裁：古风

秋风动禾黍，泛泛凄芳馨。散策步田野，欣此百谷成。林下父老醉，云间鸡犬声。丰年诚可乐，安得遂吾生。
秋思十首·其三
作者：李纲
朝代：宋
体裁：古风

南方秋节晚，九月始凄清。草木忽摇落，坐使客心惊。橐籥无暂息，机缄殊不停。未能超物外，慷慨念平生。
秋思十首·其九
作者：李纲
朝代：宋

古后有明训，霜降休百工。草木日摇落，蟋蟀鸣堂中。岂不感时节，念此岁复穷。劳生真一梦，飘泊随西东。
秋思十首·其九
作者：李纲
朝代：宋

古后有明训，霜降休百工。
草木日摇落，蟋蟀鸣堂中。
岂不感时节，念此岁復穷。
劳生真一梦，飘泊随西东。
秋思十首·其二
作者：李纲
朝代：宋

夜永秋气凉，泠然入窗牖。照眼一编书，开怀一壶酒。念身幸无恨，齿发犹未朽。富贵如浮云，于我亦何有。
秋思十首·其二
作者：李纲
朝代：宋

夜永秋气凉，泠然入窗牖。
照眼一编书，开怀一壶酒。
念身幸无恨，齿髪犹未朽。
富贵如浮云，于我亦何有。
秋思十首·其五
作者：李纲
朝代：宋

秋云澹无依，皛皛映寒日。卷舒谁使之，聚散在倏忽。出岫本无心，行空宁有质。功成归何方，妙用藏于密。
秋思十首·其五
作者：李纲
朝代：宋

秋云澹无依，皛皛映寒日。
卷舒谁使之，聚散在倐忽。
出岫本无心，行空宁有质。
功成归何方，妙用藏于密。
秋思十首·其八
作者：李纲
朝代：宋

秋月照我心，清光奈愁何。回薄万古恨，月愁应更多。独饮不成醉，溯月空长歌。安得一丸药，高奔伴姮娥。
秋思十首·其八
作者：李纲
朝代：宋

秋月照我心，清光奈愁何。
回薄万古恨，月愁应更多。
独饮不成醉，遡月空长歌。
安得一丸药，高奔伴姮娥。
秋思十首·其六
作者：李纲
朝代：宋
体裁：古风

秋风晚萧索，凄然遂成林。百谷欲成实，见此造物心。清凉入户牖，天光为沈阴。禅房有羁客，抱膝正长吟。
秋思十首·其十
作者：李纲
朝代：宋

百卉秋具腓，先陨惟梧桐。岂无贞洁者，独立青霜中。艳艳篱下菊，青青岭头松。与君为德友，相好永无穷。
秋思十首·其四
作者：李纲
朝代：宋
体裁：古风

露下秋草衰，蒹葭亦苍苍。森然岩中桂，十里飘天香。深林静杳冥，无人自芬芳。采掇满禅室，闲中气味长。
秋意二首
作者：李纲
朝代：宋

萧萧南浦白云秋，枫叶芦花相对愁。何必更穷千里目，乱山凝碧满溪楼。清霜夜落梧楸树，脱叶惊风陨如雨。一番扫尽一番新，策杖闲将黄叶数。
秋意二首·其一
作者：李纲
朝代：宋
体裁：七言绝句

萧萧南浦白云秋，枫叶芦花相对愁。何必更穷千里目，乱山凝碧满溪楼。
秋意二首·其二
作者：李纲
朝代：宋
体裁：七言绝句

清霜夜落梧楸树，脱叶惊风陨如雨。一番扫尽一番新，策杖闲将黄叶数。
秋日
作者：李纲
朝代：宋
体裁：七言律诗

人言一叶已知秋，万叶凋零愈更愁。蝉噪风林朝嘒嘒，虫吟露草夜啾啾。溪山信美非吾土，诗酒多情解客忧。极目江乡何处是，月华依旧照西楼。
秋日奉陪王丰甫许子大康平仲游贤沙宿凤池登升山偶成二首
作者：李纲
朝代：宋

飞来耸翠一峰孤，凤沼幽深若画图。钓艇谢亡难复契，弹琴颖在且相娱。心闲自与亲泉石，车稳何妨载酒壶。万壑千岩争竞处，不须惆怅忆东吴。追陪杖屦极幽寻，共宿精庐上翠岑。凤鸟不来空碧沼，仙人已去得黄金。月林散影琼瑶碎，烟水澄光组练深。欲把诗篇与收拾，登临谁会此时心。
秋日奉陪王丰甫许子大康平仲游贤沙宿凤池登升山偶成二首·其一
作者：李纲
朝代：宋

飞来耸翠一峰孤，凤沼幽深若画图。钓艇谢亡难复契，弹琴颖在且相娱。心闲自与亲泉石，车稳何妨载酒壶。万壑千岩争竞处，不须惆怅忆东吴。
秋日奉陪王丰甫许子大康平仲游贤沙宿凤池登昇山偶成二首·其一
作者：李纲
朝代：宋

飞来耸翠一峰孤，凤沼幽深若画图。
钓艇谢亡难復契，弹琴颖在且相娱。
心闲自与亲泉石，车穏何妨载酒壶。
万壑千岩争竞处，不须惆怅忆东吴。
秋日奉陪王丰甫许子大康平仲游贤沙宿凤池登昇山偶成二首·其二
作者：李纲
朝代：宋
体裁：七言律诗

追陪杖屦极幽寻，共宿精庐上翠岑。凤鸟不来空碧沼，仙人已去得黄金。月林散影琼瑶碎，烟水澄光组练深。欲把诗篇与收拾，登临谁会此时心。
秋日有感
作者：李纲
朝代：宋

秋水澹澄澈，秋山郁嵯峨。我游溪山亭，山空水增波。感此物华暮，风林摇落多。惟有青青松，独立不改柯。乔然傲霜霰，岁晏将如何。
秋日有感
作者：李纲
朝代：宋

秋水澹澄澈，秋山郁嵳峨。
我游溪山亭，山空水增波。
感此物华暮，风林摇落多。
惟有青青松，独立不改柯。
乔然傲霜霰，岁晏将如何。
秋暑戏题
作者：李纲
朝代：宋

少昊行秋尚炽然，祝融何事苦侵权。
欲呼屏翳来清道，却恨羲和懒着鞭。
盐米相仍无日了，图书拨置且閒眠。
箇中自有清凉地，不在中间及两边。
秋暑戏题
作者：李纲
朝代：宋

少昊行秋尚炽然，祝融何事苦侵权。欲呼屏翳来清道，却恨羲和懒著鞭。盐米相仍无日了，图书拨置且閒眠。个中自有清凉地，不在中间及两边。
秋虫
作者：李纲
朝代：宋

白霜降百草，候虫寒自吟。不知抱何恨，唧唧无停音。歘尔惊客梦，悽然感离心。羁臣肠欲断，岂事雍门琴。
秋虫
作者：李纲
朝代：宋

白霜降百草，候虫寒自吟。
不知抱何恨，唧唧无停音。
歘尔惊客梦，悽然感离心。
覉臣肠欲断，岂事雍门琴。
秋雨
作者：李纲
朝代：宋

飒然风雨作新凉，卧听檐声气韵长。驱扫炎蒸逐流火，招邀秋月到虚堂。日边梦断甘飘泊，泽国音稀堕渺茫。犹喜北窗灯可近，简编为释九回肠。
秋雨
作者：李纲
朝代：宋

飒然风雨作新凉，卧听檐声气韵长。
驱扫炎蒸逐流火，招邀秋月到虚堂。
日边梦断甘飘泊，泽国音稀堕渺茫。
犹喜北窗灯可近，简编为释九迴肠。
秋雨初霁天高气清独游山间意欣然乐之因和渊明游斜川诗以纪其事
作者：李纲
朝代：宋

岁律忽晼晚，我生感行休。雨馀秋气清，策杖成独游。苍苍松桂合，中有清浅流。放怀似樵者，忘机狎飞鸥。顾我疏散姿，自合在一丘。但恨尚羁束，块处无朋俦。独酌谁与共，独歌谁与酬。此独有至乐，当有知者不。盗贼纷满眼，世故端百忧。置之且勿道，独乐未易收。
秋雨初霁天髙气清独游山间意欣然乐之因和渊明游斜川诗以纪其事
作者：李纲
朝代：宋

岁律忽晼晚，我生感行休。
雨余秋气清，策杖成独游。
苍苍松桂合，中有清浅流。
放怀佀樵者，忘机狎飞鸥。
顾我疏散姿，自合在一丘。
但恨尚羁束，块处无朋俦。
独酌谁与共，独歌谁与酬。
此独有至乐，当有知者不。
盗贼纷满眼，世故端百忧。
置之且勿道，独乐未易收。
秋风二首次子美韵
作者：李纲
朝代：宋

秋风淅淅吹南山，胡骑凭陵窥汉关。金舆玉辇幸沙漠，两载于今犹未还。中原道路尽豺虎，择肉渐觉来荆蛮。运筹帷幄策安在，毋事推注移文间。秋风淅淅吹客衣，日光奄奄寖已微。自我行吟楚泽畔，三月不通家问稀。清霜冷落岁将暮，仆御借问何时归。我今萍梗任飘泊，怀土却悟从来非。
秋风二首次子美韵·其一
作者：李纲
朝代：宋
体裁：古风

秋风淅淅吹南山，胡骑凭陵窥汉关。金舆玉辇幸沙漠，两载于今犹未还。中原道路尽豺虎，择肉渐觉来荆蛮。运筹帷幄策安在，毋事推注移文间。
秋风二首次子美韵·其二
作者：李纲
朝代：宋
体裁：古风

秋风淅淅吹客衣，日光奄奄寖已微。自我行吟楚泽畔，三月不通家问稀。清霜冷落岁将暮，仆御借问何时归。我今萍梗任飘泊，怀土却悟从来非。
秋风辞
作者：李纲
朝代：宋

秋风起兮黄叶飞，远客异土兮未能归。白露降兮悴众芳，怀美人兮怅难忘。变星霜兮阻山河，风异响兮水增波。溯明月兮发浩歌，群阴积兮浮云多。岁聿云暮兮奈愁何。
秋风辞
作者：李纲
朝代：宋

秋风起兮黄叶飞，远客异土兮未能归。
白露降兮悴众芳，怀美人兮怅难忘。
变星霜兮阻山河，风异响兮水增波。
遡明月兮发浩歌，群阴积兮浮云多。
岁聿云暮兮奈愁何。
移居南山寺寺有岩洞甚幽并葛稚川丹灶
作者：李纲
朝代：宋

倚山高阁仰觚棱，洞穴嵌空屐可登。丹灶旧传留袐药，仙岩今已属閒僧。数峰削玉青如髻，群木参天翠作层。小驻未妨幽兴发，野禽嘲弄醉瞢腾。
移居南山寺寺有岩洞甚幽并葛稚川丹竈
作者：李纲
朝代：宋

倚山髙阁仰觚棱，洞穴嵌空屐可登。
丹竈旧传留袐药，仙岩今已属閒僧。
数峰削玉青如髻，羣木参天翠作层。
小驻未妨幽兴发，野禽嘲弄醉瞢腾。
移花
作者：李纲
朝代：宋
体裁：七言绝句

幽人怜我葺幽轩，为植名花满槛前。须信人穷天未厌，炎晖变作养花天。
立春后一日风雨殊有寒色偶成
作者：李纲
朝代：宋
体裁：五言律诗

竟夕北风号，春回雨已膏。归程离海峤，旧服理绨袍。宿瘴须寒压，清愁欲醉逃。何当入江浙，雪片洒鹅毛。
立春日
作者：李纲
朝代：宋
体裁：七言律诗

春风吹到海南边，气候浑如二月天。幡胜戴来聊应节，鼓箫鸣处已祈田。花梢柳眼争明媚，溪色山光愈翠鲜。生菜春盘谁与送，玉人纤手自婵娟。
立春日龙化道中得家问诸季已挈家渡浙江如剑川又闻江西颇有羣盗啸聚遂决意由五羊趋循惠潮阳假道闽中以归偶成三篇时十二月十九日·其二
作者：李纲
朝代：宋

远信来时岭峤春，浮家已在浙江滨。
更传贑水方虞寇，须向闽山与问津。
万里归来寻乐土，千岩好去作閒人。
干戈未息中原暗，怅望关河胡马尘。
立春日龙化道中得家问诸季已挈家渡浙江如剑川又闻江西颇有群盗啸聚遂决意由五羊趋循惠潮阳假道闽中以归偶成三篇时十二月十九日
作者：李纲
朝代：宋

东君又换一年春，迎我来从瘴海滨。已觉山川有佳气，更询道路得通津。欲寻勾漏丹砂令，与访罗浮紫府人。清梦相符缘契合，便须脱屣谢埃尘。远信来时岭峤春，浮家已在浙江滨。更传赣水方虞寇，须向闽山与问津。万里归来寻乐土，千岩好去作閒人。干戈未息中原暗，怅望关河胡马尘。川途奔走四回春，海上经年与死滨。子美自怜常作客，长沮应笑是知津。艰危至死无千古，忧患如吾岂两人。往返循环真磨蚁，已将大地等微尘。
立春日龙化道中得家问诸季已挈家渡浙江如剑川又闻江西颇有群盗啸聚遂决意由五羊趋循惠潮阳假道闽中以归偶成三篇时十二月十九日·其一
作者：李纲
朝代：宋
体裁：七言律诗

东君又换一年春，迎我来从瘴海滨。已觉山川有佳气，更询道路得通津。欲寻勾漏丹砂令，与访罗浮紫府人。清梦相符缘契合，便须脱屣谢埃尘。
立春日龙化道中得家问诸季已挈家渡浙江如剑川又闻江西颇有群盗啸聚遂决意由五羊趋循惠潮阳假道闽中以归偶成三篇时十二月十九日·其三
作者：李纲
朝代：宋
体裁：七言律诗

川途奔走四回春，海上经年与死滨。子美自怜常作客，长沮应笑是知津。艰危至死无千古，忧患如吾岂两人。往返循环真磨蚁，已将大地等微尘。
立春日龙化道中得家问诸季已挈家渡浙江如剑川又闻江西颇有群盗啸聚遂决意由五羊趋循惠潮阳假道闽中以归偶成三篇时十二月十九日·其二
作者：李纲
朝代：宋

远信来时岭峤春，浮家已在浙江滨。更传赣水方虞寇，须向闽山与问津。万里归来寻乐土，千岩好去作閒人。干戈未息中原暗，怅望关河胡马尘。
章华台
作者：李纲
朝代：宋

断垄连冈云梦西，楚王宫殿尚遗基。桂花半落垂黄橘，想见章华九月时。章华夜饮晓从糜，翠被天寒雨雪霏。马足车尘竟何往，空令子革诵招祈。
章华台·其一
作者：李纲
朝代：宋

断垄连冈云梦西，楚王宫殿尚遗基。桂花半落垂黄橘，想见章华九月时。
章华台·其一
作者：李纲
朝代：宋

断壠连冈云梦西，楚王宫殿尚遗基。
桂花半落垂黄橘，想见章华九月时。
章华台·其二
作者：李纲
朝代：宋
体裁：七言绝句

章华夜饮晓从糜，翠被天寒雨雪霏。马足车尘竟何往，空令子革诵招祈。
章华宫用张籍韵
作者：李纲
朝代：宋

楚王初建章华时，修梁巨栋如云垂。
诸侯共落相长鬛，示汰往往逃而归。
当年左史箴王阙，祈招之诗为之发。
固宜便嬖意相当，肯使俊乂居周行。
宫中门户如莲房，锦茵绣幕春风香。
娥媌曼睩肌雪霜，侍燕承娱夜未央。
金石间作侑玉觞，兕觥不復称公堂。
志窥九鼎轻天王，翠被豹舄垂琼珰。
干溪之辱岂其寿，峻宇雕墙湎于酒。
章华宫用张籍韵
作者：李纲
朝代：宋

楚王初建章华时，脩梁巨栋如云垂。诸侯共落相长鬣，示汰往往逃而归。当年左史箴王阙，祈招之诗为之发。固宜便嬖意相当，肯使俊乂居周行。宫中门户如莲房，锦茵绣幕春风香。娥媌曼睩肌雪霜，侍燕承娱夜未央。金石间作侑玉觞，兕觥不复称公堂。志窥九鼎轻天王，翠被豹舄垂琼珰。乾溪之辱岂其寿，峻宇雕墙湎于酒。
童子驿见梅花
作者：李纲
朝代：宋

天滑云腴凝不流，岁寒迂骑过南洲。黄昏孤馆沈吟处，赖有江梅慰客愁。江南为客见江梅，似为行人特特开。数点枝头凝玉雪，隔窗和月送香来。
童子驿见梅花·其一
作者：李纲
朝代：宋
体裁：七言绝句

天滑云腴凝不流，岁寒迂骑过南洲。黄昏孤馆沈吟处，赖有江梅慰客愁。
童子驿见梅花·其二
作者：李纲
朝代：宋
体裁：七言绝句

江南为客见江梅，似为行人特特开。数点枝头凝玉雪，隔窗和月送香来。
端午日次郁林州
作者：李纲
朝代：宋

久谪沅湘习楚风，灵均千载此心同。岂知角黍萦丝日，却堕蛮烟瘴雨中。榕树间关鹦鹉语，藤盘磊珂荔枝红。殊方令节多悽感，家在东吴东复东。
端午日次郁林州
作者：李纲
朝代：宋

久谪沅湘习楚风，灵均千载此心同。
岂知角黍萦丝日，却堕蛮烟瘴雨中。
榕树间关鹦鹉语，藤盘磊珂荔枝红。
殊方令节多悽感，家在东吴东復东。
端康之间地名越城五山秀峙有蜿蜒飞跃之状山有五龙庙当秦时神媪临江五龙从之游没葬山上庙祀至今灵响甚着乡人以风雨候龙之归因作送迎辞五绝句以遗之·其五
作者：李纲
朝代：宋

日染波光红洒洒，风摇影裏碧鳞鳞。
神灵来去初无迹，多少江头求福人。
端康之间地名越城五山秀峙有蜿蜒飞跃之状山有五龙庙当秦时神媪临江五龙从之游没葬山上庙祀至今灵响甚著乡人以风雨候龙之归因作送迎辞五绝句以遗之
作者：李纲
朝代：宋

风雨潇潇云气浮，五龙归觐到灵湫。星霜换易江山在，尚忆当年水际游。五山秀峙若飞腾，下有澄潭百丈清。不用燃犀窥秘怪，从来神理恶分明。万霰干霆霹雳飞，潜藏神用济烝黎。何须箫鼓祈膏泽，肯为乡人有所私。贝阙珠宫不可寻，时因风雨听清吟。叶公好画真龙出，却恨今无好画心。日染波光红洒洒，风摇影里碧鳞鳞。神灵来去初无迹，多少江头求福人。
端康之间地名越城五山秀峙有蜿蜒飞跃之状山有五龙庙当秦时神媪临江五龙从之游没葬山上庙祀至今灵响甚著乡人以风雨候龙之归因作送迎辞五绝句以遗之·其一
作者：李纲
朝代：宋
体裁：七言绝句

风雨潇潇云气浮，五龙归觐到灵湫。星霜换易江山在，尚忆当年水际游。
端康之间地名越城五山秀峙有蜿蜒飞跃之状山有五龙庙当秦时神媪临江五龙从之游没葬山上庙祀至今灵响甚著乡人以风雨候龙之归因作送迎辞五绝句以遗之·其三
作者：李纲
朝代：宋
体裁：七言绝句

万霰干霆霹雳飞，潜藏神用济烝黎。何须箫鼓祈膏泽，肯为乡人有所私。
端康之间地名越城五山秀峙有蜿蜒飞跃之状山有五龙庙当秦时神媪临江五龙从之游没葬山上庙祀至今灵响甚著乡人以风雨候龙之归因作送迎辞五绝句以遗之·其二
作者：李纲
朝代：宋
体裁：七言绝句

五山秀峙若飞腾，下有澄潭百丈清。不用燃犀窥秘怪，从来神理恶分明。
端康之间地名越城五山秀峙有蜿蜒飞跃之状山有五龙庙当秦时神媪临江五龙从之游没葬山上庙祀至今灵响甚著乡人以风雨候龙之归因作送迎辞五绝句以遗之·其五
作者：李纲
朝代：宋

日染波光红洒洒，风摇影里碧鳞鳞。神灵来去初无迹，多少江头求福人。
端康之间地名越城五山秀峙有蜿蜒飞跃之状山有五龙庙当秦时神媪临江五龙从之游没葬山上庙祀至今灵响甚著乡人以风雨候龙之归因作送迎辞五绝句以遗之·其四
作者：李纲
朝代：宋
体裁：七言绝句

贝阙珠宫不可寻，时因风雨听清吟。叶公好画真龙出，却恨今无好画心。
端石砚
作者：李纲
朝代：宋

端溪出砚材，最贵下岩石。珍物乃卵生，孕此马肝色。世传鸲鹆眼，通透盖其脉。颇同阮步兵，见客作青白。我来岩中游，幽探偶有获。温然一片玉，秀润满书宅。断成蛟龙池，涩滑宜笔墨。当观管城翁，沐发散简策。嗟余好陶泓，收拾积圭璧。得此馀可忘，一生能几屐。
端石砚
作者：李纲
朝代：宋

端溪出砚材，最贵下岩石。
珍物乃卵生，孕此马肝色。
世传鸲鹆眼，通透盖其脉。
颇同阮步兵，见客作青白。
我来岩中游，幽探偶有获。
温然一片玉，秀润满书宅。
断成蛟龙池，涩滑宜笔墨。
当观管城翁，沐髮散简策。
嗟余好陶泓，收拾积珪璧。
得此余可忘，一生能几屐。
端礼知宗宠示水石六轴戏作此诗归之
作者：李纲
朝代：宋

闽溪盘屈七百里，贑水湍泻十八滩。
何人作此极变态，使我当暑毛骨寒。
小山屹立奔猛裏，飞浪汹动巉岩间。
喧豗似有雷霆响，回薄乍疑霜雪翻。
枯槎石上尽坚瘦，苍波喷浸尺度悭。
画工不復画舟檝，意谓绝险无敢干。
岂知操舟若神者，出没涛濑心甚闲。
崎岖世路更巇恶，返视此画平而安。
端礼知宗宠示水石六轴戏作此诗归之
作者：李纲
朝代：宋

闽溪盘屈七百里，赣水湍泻十八滩。何人作此极变态，使我当暑毛骨寒。小山屹立奔猛里，飞浪汹动巉岩间。喧豗似有雷霆响，回薄乍疑霜雪翻。枯槎石上尽坚瘦，苍波喷浸尺度悭。画工不复画舟楫，意谓绝险无敢干。岂知操舟若神者，出没涛濑心甚闲。崎岖世路更巇恶，返视此画平而安。
简寂观
作者：李纲
朝代：宋

高士不可见，云乡空旧居。烟岚飞瀑外，露石礼星馀。松老未归鹤，沼深清见鱼。何人得丹诀，应有枕中书。
简寂观
作者：李纲
朝代：宋

髙士不可见，云乡空旧居。
烟岚飞瀑外，露石礼星余。
松老未归鹤，沼深清见鱼。
何人得丹诀，应有枕中书。
綵塔赞
作者：李纲
朝代：宋

释迦佛说妙莲华，从地涌出七宝塔。
栏楯幡幢及龛室，宝玲璎珞震妙音。
四面皆出旃檀香，散天妙华以供养。
佛以右指开塔户，出大音声却关钥。
多宝如来示全身，讚叹说法分半座。
惟二如来共一塔，至今此会尚俨然。
何人建立窣堵波，种种严饰悉具足。
綵缕萦结尺寸间，高广五百由旬等。
当知一念周圆时，胜妙功德已成就。
若能瞻礼復回观，人人具此如来体。
至心持诵法华经，弹指真塔当出现。
綵塔赞
作者：李纲
朝代：宋

释迦佛说妙莲华，从地涌出七宝塔。栏楯幡幢及龛室，宝玲璎珞震妙音。四面皆出旃檀香，散天妙华以供养。佛以右指开塔户，出大音声却关钥。多宝如来示全身，赞叹说法分半座。惟二如来共一塔，至今此会尚俨然。何人建立窣堵波，种种严饰悉具足。綵缕萦结尺寸间，高广五百由旬等。当知一念周圆时，胜妙功德已成就。若能瞻礼复回观，人人具此如来体。至心持诵法华经，弹指真塔当出现。
纪旧梦
作者：李纲
朝代：宋
体裁：七言绝句

清梦先曾到武夷，玉峰积雪倍幽奇。小舟游罢寻归路，恰似翛然梦觉时。
纸笔墨尽戏成
作者：李纲
朝代：宋

我生飘泊苦西东，四子相逐半世中。越楮如云随散灭，绛玄终日困磨砻。秃怜毛颖频遭斥，静爱陶泓解困穷。一笑寓轩无所有，本来文字相皆空。
纸笔墨尽戏成
作者：李纲
朝代：宋

我生飘泊苦西东，四子相逐半世中。
越楮如云随散灭，绛玄终日困磨礲。
秃怜毛颖频遭斥，静爱陶泓解困穷。
一笑寓轩无所有，本来文字相皆空。
绝句
作者：李纲
朝代：宋
体裁：七言绝句

断云飞雨过溪来，檐溜萧萧泻暮阶。一饷清凉驱热恼，可怜襟抱向谁开。
绝句
作者：李纲
朝代：宋

殷侯左降惟书字，陆相南迁不着书。
今我新诗三百首，坐令二子觉区区。
绝句
作者：李纲
朝代：宋

殷侯左降惟书字，陆相南迁不著书。今我新诗三百首，坐令二子觉区区。
绝句二首
作者：李纲
朝代：宋

深入循梅瘴疠乡，烟云浮动日苍凉。踰年踏遍峤南土，赖有仙翁肘后方。邪气岂能干正气，妄心自不胜真心。治心养气无多术，一点能销瘴毒深。
绝句二首·其一
作者：李纲
朝代：宋

深入循梅瘴疠乡，烟云浮动日苍凉。
踰年踏徧峤南土，赖有仙翁肘后方。
绝句二首·其一
作者：李纲
朝代：宋

深入循梅瘴疠乡，烟云浮动日苍凉。踰年踏遍峤南土，赖有仙翁肘后方。
绝句二首·其二
作者：李纲
朝代：宋
体裁：七言绝句

邪气岂能干正气，妄心自不胜真心。治心养气无多术，一点能销瘴毒深。
绝句奉约圭禅师相过同食荔枝
作者：李纲
朝代：宋

荔子新来已著花，千林行见烂朝霞。幽人莫恋雪峰境，拄杖穿云过我家。荔子丹兮满翠岚，能将法味发芳甘。舌根幸有圆通在，何惜南来与遍参。
绝句奉约圭禅师相过同食荔枝·其一
作者：李纲
朝代：宋

荔子新来已著花，千林行见烂朝霞。幽人莫恋雪峰境，拄杖穿云过我家。
绝句奉约圭禅师相过同食荔枝·其二
作者：李纲
朝代：宋

荔子丹兮满翠岚，能将法味发芳甘。舌根幸有圆通在，何惜南来与遍参。
绝句奉约珪禅师相过同食荔枝·其一
作者：李纲
朝代：宋

荔子新来已着花，千林行见烂朝霞。
幽人莫恋雪峰境，拄杖穿云过我家。
绝句奉约珪禅师相过同食荔枝·其二
作者：李纲
朝代：宋

荔子丹兮满翠岚，能将法味发芳甘。
舌根幸有圆通在，何惜南来与徧参。
绣观音赞
作者：李纲
朝代：宋

观音妙智力，无刹不现身。
出自鍼缕间，神通亦如是。
光华五采备，成此六铢衣。
云髻冰雪衣，宝冠璎珞饰。
荘严行道相，步步妙莲花。
慈眼视众生，睟然见于色。
愿言瞻敬者，迴顾逍遥人。
繫缚本来无，何往非自在。
绣观音赞
作者：李纲
朝代：宋

观音妙智力，无刹不现身。出自针缕间，神通亦如是。光华五采备，成此六铢衣。云髻冰雪衣，宝冠璎珞饰。庄严行道相，步步妙莲花。慈眼视众生，睟然见于色。愿言瞻敬者，回顾逍遥人。系缚本来无，何往非自在。
罗修撰宠示龙兴老碑刻
作者：李纲
朝代：宋

龙兴道与右文亲，眼照沙阳肯许人。师唱宗风非鼓笛，公谈实相托冠巾。已曾见了何须再，特地拈来却未真。公案分明在碑刻，不烦师子更频呻。
罗修撰宠示龙兴老碑刻
作者：李纲
朝代：宋

龙兴道与右文亲，眼照沙阳肯许人。
师唱宗风非鼓笛，公谈实相託冠巾。
已曾见了何须再，特地拈来却未真。
公案分明在碑刻，不烦师子更频呻。
罗汉寺
作者：李纲
朝代：宋
体裁：五言律诗

梵宫台殿古，松桂碧参天。玉涧碎寒石，金池开小莲。循渠穷水脉，策杖到岩巅。渐入庐山境，从参五味禅。
罗畴老同游栖云院瞻礼新藏
作者：李纲
朝代：宋

宝峰古丛林，深寂云所栖。
中有大宝藏，涌海蟠蛟螭。
庄严极精丽，金碧光陆离。
诸天渺宫殿，地轴森铁围。
雷音出妙响，震破羣生疑。
天人所瞻仰，神物应护持。
吾闻金仙氏，变化难思惟。
毫端见宝刹，芥子藏须弥。
能于一尘裏，法轮常转移。
谁将创物智，设此妙圆机。
佛语菩萨语，收拾靡有遗。
八万四千偈，转一弹指时。
功多用力少，权实相因依。
伟哉象教力，天造非人为。
无量大居士，精进心不疲。
夙植众德本，爰得真依归。
咄嗟檀施开，成此一段奇。
相携结胜缘，洗我既往非。
获闻第一义，刮眼资金箆。
超然脱尘垢，清凈真摩尼。
罗畴老同游栖云院瞻礼新藏
作者：李纲
朝代：宋

宝峰古丛林，深寂云所栖。中有大宝藏，涌海蟠蛟螭。庄严极精丽，金碧光陆离。诸天渺宫殿，地轴森铁围。雷音出妙响，震破群生疑。天人所瞻仰，神物应护持。吾闻金仙氏，变化难思惟。毫端见宝刹，芥子藏须弥。能于一尘里，法轮常转移。谁将创物智，设此妙圆机。佛语菩萨语，收拾靡有遗。八万四千偈，转一弹指时。功多用力少，权实相因依。伟哉象教力，天造非人为。无量大居士，精进心不疲。夙植众德本，爰得真依归。咄嗟檀施开，成此一段奇。相携结胜缘，洗我既往非。获闻第一义，刮眼资金篦。超然脱尘垢，清净真摩尼。
罗畴老录示和丹霞绝句五首次韵
作者：李纲
朝代：宋

丹霞只在笑谈中，明月清风万里同。欲识德云真面目，却须行到妙高峰。非佛非心须在我，即心即佛亦从渠。本来心佛都无有，幻化聊将示四衢。扬眉下喝亦皆空，此性初无瞽与聋。若信见闻非耳目，瞽聋却解振宗风。晃耀灵光真有体，从横妙用本无踪。须弥芥子非虚语，事理从来本自融。片云出岫当何在，独鹤摩空自识回。若会去来无二相，丹霞应肯下岩来。
罗畴老录示和丹霞绝句五首次韵·其一
作者：李纲
朝代：宋
体裁：七言绝句

丹霞只在笑谈中，明月清风万里同。欲识德云真面目，却须行到妙高峰。
罗畴老录示和丹霞绝句五首次韵·其三
作者：李纲
朝代：宋
体裁：七言绝句

扬眉下喝亦皆空，此性初无瞽与聋。若信见闻非耳目，瞽聋却解振宗风。
罗畴老录示和丹霞绝句五首次韵·其二
作者：李纲
朝代：宋
体裁：七言绝句

非佛非心须在我，即心即佛亦从渠。本来心佛都无有，幻化聊将示四衢。
罗畴老录示和丹霞绝句五首次韵·其五
作者：李纲
朝代：宋
体裁：七言绝句

片云出岫当何在，独鹤摩空自识回。若会去来无二相，丹霞应肯下岩来。
罗畴老录示和丹霞绝句五首次韵·其四
作者：李纲
朝代：宋
体裁：七言绝句

晃耀灵光真有体，从横妙用本无踪。须弥芥子非虚语，事理从来本自融。
罗畴老所藏李伯时画马图二首 其一 蕃马
作者：李纲
朝代：宋

边人牧马如牧羊，群族散置初无伤。妙哉龙眠笔有眼，作此冀北才而臧。素纨盈尺十二匹，骨相毛物皆非常。青骢紫燕五色满，骍骐骝骆骃骊黄。旁行侧睨复回顾，矫首奋鬣嘶风霜。背驰正立尽变态，意气磊落如腾骧。想当盘礴初运思，工与造物争毫芒。此中念虑讵可熟，至言发药诚难忘。从此绝笔不画马，但写妙相依圆光。斯人于今又黄土，斯画可宝宜珍藏。
罗畴老所藏李伯时画马图二首 其二 御马
作者：李纲
朝代：宋

房星之精下天驷，产此骐驎奉天子。龙媒徕自大宛城，汗血生从渥洼水。那知妙手居合淝，笔端能出神俊姿。顾视清高气深稳，志意俶傥精权奇。兰筋秀骨连钱直，细毛萧捎丰颊臆。金鞿络首牵奚官，自中伏波铜马式。一疋驻立一疋行，坐看千载风云生。鸾旗在前属车后，虽有绝足何由呈。
罗畴老所藏李伯时画马图二首·御马
作者：李纲
朝代：宋

房星之精下天驷，产此骐驎奉天子。
龙媒徕自大宛城，汗血生从渥洼水。
那知妙手居合淝，笔端能出神俊姿。
顾视清高气深穏，志意俶傥精权奇。
兰筋秀骨连钱直，细毛萧捎丰颊臆。
金鞿络首牵奚官，自中伏波铜马式。
一疋驻立一疋行，坐看千载风云生。
鸾旗在前属车后，虽有绝足何由呈。
罗畴老所藏李伯时画马图二首·蕃马
作者：李纲
朝代：宋

边人牧马如牧羊，羣族散置初无伤。
妙哉龙眠笔有眼，作此冀北才而臧。
素纨盈尺十二匹，骨相毛物皆非常。
青骢紫燕五色满，骍骐骝骆骃骊黄。
旁行侧睨復迴顾，矫首奋鬛嘶风霜。
背驰正立尽变态，意气磊落如腾骧。
想当盘礴初运思，工与造物争毫芒。
此中念虑讵可熟，至言发药诚难忘。
从此绝笔不画马，但写妙相依圆光。
斯人于今又黄土，斯画可宝宜珍藏。
罗畴老所藏李伯时画马图二首·蕃马
作者：李纲
朝代：宋

边人牧马如牧羊，群族散置初无伤。妙哉龙眠笔有眼，作此冀北才而臧。素纨盈尺十二匹，骨相毛物皆非常。青骢紫燕五色满，骍骐骝骆骃骊黄。旁行侧睨复回顾，矫首奋鬣嘶风霜。背驰正立尽变态，意气磊落如腾骧。想当盘礴初运思，工与造物争毫芒。此中念虑讵可熟，至言发药诚难忘。从此绝笔不画马，但写妙相依圆光。斯人于今又黄土，斯画可宝宜珍藏。房星之精下天驷，产此骐驎奉天子。龙媒徕自大宛城，汗血生从渥洼水。那知妙手居合淝，笔端能出神俊姿。顾视清高气深稳，志意俶傥精权奇。兰筋秀骨连钱直，细毛萧捎丰颊臆。金鞿络首牵奚官，自中伏波铜马式。一疋驻立一疋行，坐看千载风云生。鸾旗在前属车后，虽有绝足何由呈。
罪谪海上中州亲故罕通问独虞君祖道相从湖海踰年北归同途次容南赋诗识别
作者：李纲
朝代：宋

饱经忧患莫如吾，暮景余生寄一桴。
独子相从来瘴海，岂知还得共归途。
应观天下奇男子，解笑人间浅丈夫。
老去山林养衰疾，好音时与繫飞鳬。
罪谪海上中州亲故罕通问独虞君祖道相从湖海踰年北归同途次容南赋诗识别
作者：李纲
朝代：宋

饱经忧患莫如吾，暮景馀生寄一桴。独子相从来瘴海，岂知还得共归途。应观天下奇男子，解笑人间浅丈夫。老去山林养衰疾，好音时与系飞凫。
翁士特见示山字韵诗两篇复次前韵寄之
作者：李纲
朝代：宋

未展垂天翼，聊寻避地山。宝坊资小隐，綵服奉慈颜。乡邑兵戈满，轩窗紫翠环。遥知排遣处，祗在倡酬间。离索嗟时久，诗篇喜使还。故情尤觉重，佳句不容攀。洒落吴笺湿，韬藏古锦斑。开缄惊璀璨，逼耳听绵蛮。陋质尘黄閤，高材困绿纶。青衿同婉娈，华发怅斑斓。顾我方遐弃，如公岂久閒。何须叹飘泊，吾道属多艰。踏遍江南土，来游湖外山。地卑惊鵩鸟，天远忆龙颜。淮海屯貔虎，戈矛杂佩环。驰心万里外，回首五云间。飒沓方多故，飘零且未还。桃源期可问，铁锁怅难攀。霜重丹枫落，江清锦石斑。梦馀惊蚁垤，争极叹蜗蛮。且隐重重几，深藏若若纶。江篱纷掩苒，湘竹晕斑斓。水国鼋鼍横，琳宫日月閒。亲朋未相弃，莫使雁书艰。
翁士特见示山字韵诗两篇复次前韵寄之·其一
作者：李纲
朝代：宋

未展垂天翼，聊寻避地山。宝坊资小隐，綵服奉慈颜。乡邑兵戈满，轩窗紫翠环。遥知排遣处，祗在倡酬间。离索嗟时久，诗篇喜使还。故情尤觉重，佳句不容攀。洒落吴笺湿，韬藏古锦斑。开缄惊璀璨，逼耳听绵蛮。陋质尘黄閤，高材困绿纶。青衿同婉娈，华发怅斑斓。顾我方遐弃，如公岂久閒。何须叹飘泊，吾道属多艰。
翁士特见示山字韵诗两篇复次前韵寄之·其二
作者：李纲
朝代：宋

踏遍江南土，来游湖外山。地卑惊鵩鸟，天远忆龙颜。淮海屯貔虎，戈矛杂佩环。驰心万里外，回首五云间。飒沓方多故，飘零且未还。桃源期可问，铁锁怅难攀。霜重丹枫落，江清锦石斑。梦馀惊蚁垤，争极叹蜗蛮。且隐重重几，深藏若若纶。江篱纷掩苒，湘竹晕斑斓。水国鼋鼍横，琳宫日月閒。亲朋未相弃，莫使雁书艰。
翁士特见示山字韵诗两篇复次前韵寄之·其二
作者：李纲
朝代：宋
体裁：五言排律

踏遍江南土，来游湖外山。地卑惊鵩鸟，天远忆龙颜。淮海屯貔虎，戈矛杂佩环。驰心万里外，回首五云间。飒沓方多故，飘零且未还。桃源期可问，铁锁怅难攀。霜重丹枫落，江清锦石斑。梦馀惊蚁垤，争极叹蜗蛮。且隐重重几，深藏若若纶。江蓠纷掩苒，湘竹晕斑斓。水国鼋鼍横，琳宫日月閒。亲朋未相弃，莫使雁书艰。
翁士特见示山字韵诗两篇復次前韵寄之·其一
作者：李纲
朝代：宋

未展垂天翼，聊寻避地山。
宝坊资小隐，綵服奉慈颜。
乡邑兵戈满，轩窗紫翠环。
遥知排遣处，祗在倡酬间。
离索嗟时久，诗篇喜使还。
故情尤觉重，佳句不容攀。
洒落吴笺湿，韬藏古锦斑。
开缄惊璀璨，逼耳听绵蛮。
陋质尘黄閤，髙材困绿纶。
青衿同婉娈，华髪怅斒斓。
顾我方遐弃，如公岂久閒。
何须叹飘泊，吾道属多艰。
翁士特见示山字韵诗两篇復次前韵寄之·其二
作者：李纲
朝代：宋

踏徧江南土，来游湖外山。
地卑惊鵩鸟，天远忆龙颜。
淮海屯貔虎，戈矛杂佩环。
驰心万里外，回首五云间。
飒沓方多故，飘零且未还。
桃源期可问，铁锁怅难攀。
霜重丹枫落，江清锦石斑。
梦余惊蚁垤，争极叹蜗蛮。
且隐重重几，深藏若若纶。
江篱纷掩苒，湘竹晕斒斓。
水国鼋鼍横，琳宫日月閒。
亲朋未相弃，莫使鴈书艰。
胡笳十八拍·第一拍
作者：李纲
朝代：宋

四海十年不解兵，朝降夕叛幽蓟城。杀气南行动天轴，犬戎也复临咸京。铁马长鸣不知数，虏骑凭陵杂风雨。自是君王未备知，一生长恨奈何许。
胡笳十八拍·第一拍
作者：李纲
朝代：宋

四海十年不解兵，朝降夕叛幽蓟城。
杀气南行动天轴，犬戎也復临咸京。
铁马长鸣不知数，虏骑凭陵杂风雨。
自是君王未备知，一生长恨奈何许。
胡笳十八拍·第七拍
作者：李纲
朝代：宋

星宫之君醉琼浆，矫如羣帝骖龙翔。
龙池十日飞霹雳，齐言此夕乐未央。
玄圃沧州莽空阔，羽人稀少不在傍。
深山穷谷不可处，託身白云归故郷。
胡笳十八拍·第七拍
作者：李纲
朝代：宋

星宫之君醉琼浆，矫如群帝骖龙翔。龙池十日飞霹雳，齐言此夕乐未央。玄圃沧州莽空阔，羽人稀少不在傍。深山穷谷不可处，托身白云归故乡。
胡笳十八拍·第三拍
作者：李纲
朝代：宋

千乘万骑出咸阳，百官跣足随天王。翠华摇摇行复止，黄尘暗天道路长。金盘玉箸无消息，色难腥腐餐风香。晚将末契托年少，遂令再往之计堕渺茫。
胡笳十八拍·第三拍
作者：李纲
朝代：宋

千乘万骑出咸阳，百官跣足随天王。
翠华摇摇行復止，黄尘暗天道路长。
金盘玉筯无消息，色难腥腐飡风香。
晚将末契託年少，遂令再往之计堕渺茫。
胡笳十八拍·第九拍
作者：李纲
朝代：宋

五陵佳气无时无，龙种自与常人殊。
一去紫台连朔漠，骨肉满眼身羁孤。
金鞭断折九马死，邂逅岂即非良图。
人间俯仰成今古，岂忆当殿羣臣趋。
胡笳十八拍·第九拍
作者：李纲
朝代：宋

五陵佳气无时无，龙种自与常人殊。一去紫台连朔漠，骨肉满眼身羁孤。金鞭断折九马死，邂逅岂即非良图。人间俯仰成今古，岂忆当殿群臣趋。
胡笳十八拍·第二拍
作者：李纲
朝代：宋
体裁：古风

黑云压城城欲摧，赤日照耀从西来。虏箭如沙射金甲，甲光向日金鳞开。昏昏阊阖闭氛祲，六龙寒急光徘徊。黄昏胡骑尘满城，百年兴废吁可哀。
胡笳十八拍·第五拍
作者：李纲
朝代：宋
体裁：古风

汉家离宫三十六，缓歌慢舞凝丝竹。铁骑突出刀鎗鸣，惊破霓裳羽衣曲。明眸皓齿今何在，细柳青蒲为谁绿。桃花依旧笑春风，风动落花红蔌蔌。
胡笳十八拍·第八拍
作者：李纲
朝代：宋
体裁：古风

黄尘散漫风萧索，杀气森森到幽朔。五十年间似反掌，瑶池侍臣已冥寞。千崖无人万壑静，旌旗无光日色薄。万事反覆何所无，注目寒江倚山阁。
胡笳十八拍·第六拍
作者：李纲
朝代：宋

忆昔霓旌下南苑，攀条弄芳畏晼晚。只今飘泊干戈际，寒尽春生洛阳殿。梨园弟子散如烟，白马将军若雷电。城上春云覆苑墙，回首何时复来见。
胡笳十八拍·第六拍
作者：李纲
朝代：宋

忆昔霓旌下南苑，攀条弄芳畏晼晚。
只今飘泊干戈际，寒尽春生洛阳殿。
梨园弟子散如烟，白马将军若雷电。
城上春云覆苑墻，回首何时復来见。
胡笳十八拍·第十一拍
作者：李纲
朝代：宋

天子不在咸阳宫，翠华拂天来向东。江间波浪兼天涌，中有云气随飞龙。干戈兵革斗未止，无复射蛟江水中。江边老人错料事，时危惨澹来悲风。
胡笳十八拍·第十一拍
作者：李纲
朝代：宋

天子不在咸阳宫，翠华拂天来向东。
江间波浪兼天涌，中有云气随飞龙。
干戈兵革鬬未止，无復射蛟江水中。
江边老人错料事，时危惨澹来悲风。
胡笳十八拍·第十七拍
作者：李纲
朝代：宋

时危始识不世材，成王功大心转小。
豺狼塞路人断绝，一门骨肉散百草。
江头宫殿锁千门，不知明月为谁好。
何时眼前突兀见此屋，鷄鸣问寝龙楼晓。
胡笳十八拍·第十七拍
作者：李纲
朝代：宋

时危始识不世材，成王功大心转小。豺狼塞路人断绝，一门骨肉散百草。江头宫殿锁千门，不知明月为谁好。何时眼前突兀见此屋，鸡鸣问寝龙楼晓。
胡笳十八拍·第十三拍
作者：李纲
朝代：宋

圣朝尚飞战斗尘，椎鼓鸣钟天下闻。岸上荒村尽豺虎，衣冠南渡多崩奔。何时铸戟作农器，欲倾东海洗乾坤。干戈未定失壮士，旧事无人可共论。
胡笳十八拍·第十三拍
作者：李纲
朝代：宋

圣朝尚飞战鬬尘，椎鼓鸣钟天下闻。
岸上荒村尽豺虎，衣冠南渡多崩犇。
何时铸戟作农器，欲倾东海洗干坤。
干戈未定失壮士，旧事无人可共论。
胡笳十八拍·第十二拍
作者：李纲
朝代：宋

渔阳突骑猎青丘，天马跋足随牦牛。
幕前生致九青兕，苦寒赠我青羔裘。
万里飞蓬映天过，岁云暮矣增离忧。
如今正南看北斗，长安不见使人愁。
胡笳十八拍·第十二拍
作者：李纲
朝代：宋

渔阳突骑猎青丘，天马跋足随犛牛。幕前生致九青兕，苦寒赠我青羔裘。万里飞蓬映天过，岁云暮矣增离忧。如今正南看北斗，长安不见使人愁。
胡笳十八拍·第十五拍
作者：李纲
朝代：宋

我生之后汉祀衰，经济实藉英雄姿。
遥拱北辰纒寇盗，杳杳南国多旌旗。
伤心不忍问耆旧，垂老恶闻战鼓悲。
中夜起坐万感集，谁家捣练风凄凄。
胡笳十八拍·第十五拍
作者：李纲
朝代：宋

我生之后汉祀衰，经济实藉英雄姿。遥拱北辰缠寇盗，杳杳南国多旌旗。伤心不忍问耆旧，垂老恶闻战鼓悲。中夜起坐万感集，谁家捣练风凄凄。
胡笳十八拍·第十入拍
作者：李纲
朝代：宋
体裁：古风

风尘澒洞昏王室，咫尺波涛永相失。漂然时危一老翁，洒血江汉长衰疾。笳一会兮琴一拍，青山落日江湖白。身欲奋飞病在床，此心炯炯君应识。
胡笳十八拍·第十六拍
作者：李纲
朝代：宋

雨声飕飕催早寒，岁暮穷阴耿未已。
燕山雪花大如席，寒刮肌肤北风利。
羣胡归来血洗箭，阵前部曲终日死。
漫漫胡天叫不闻，日夜更望官军至。
胡笳十八拍·第十六拍
作者：李纲
朝代：宋

雨声飕飕催早寒，岁暮穷阴耿未已。燕山雪花大如席，寒刮肌肤北风利。群胡归来血洗箭，阵前部曲终日死。漫漫胡天叫不闻，日夜更望官军至。
胡笳十八拍·第十四拍
作者：李纲
朝代：宋

大麦乾枯小麦黄，问谁腰镰胡与羌。汉家战士三十万，此岂有意仍腾骧。安得突骑只五千，长驱东胡胡走藏。近静潼关扫蝼蚁，为留猛士守未央。
胡笳十八拍·第十四拍
作者：李纲
朝代：宋

大麦干枯小麦黄，问谁腰镰胡与羌。
汉家战士三十万，此岂有意仍腾骧。
安得突骑只五千，长驱东胡胡走藏。
近静潼关扫蝼蚁，为留猛士守未央。
胡笳十八拍·第十拍
作者：李纲
朝代：宋

人生失意无南北，去住彼此无消息。黄蒿古城云不开，时复看云泪横臆。猛将腰间大羽箭，一箭正坠双飞翮。汝休枉杀南飞鸿，道路只今多拥隔。
胡笳十八拍·第十拍
作者：李纲
朝代：宋

人生失意无南北，去住彼此无消息。
黄蒿古城云不开，时復看云泪横臆。
猛将腰间大羽箭，一箭正坠双飞翮。
汝休枉杀南飞鸿，道路只今多拥隔。
胡笳十八拍·第四拍
作者：李纲
朝代：宋

筋簳精坚胡马骄，猛蛟突兽纷腾逃。春寒野阴风景暮，尘埃不见咸阳桥。中原格斗且未归，陇山萧瑟秋云高。安得壮士兮守四方，一豁明主正郁陶。
胡笳十八拍·第四拍
作者：李纲
朝代：宋

筋簳精坚胡马骄，猛蛟突兽纷腾逃。
春寒野阴风景暮，尘埃不见咸阳桥。
中原格鬬且未归，陇山萧瑟秋云髙。
安得壮士兮守四方，一豁明主正郁陶。
胶山兰若幽胜予寓梁溪久而未之到闻翁士特携家居其间赋诗见意
作者：李纲
朝代：宋

闻道胶山寺，幽深过惠山。僧房穿窈窕，石溜落孱颜。地僻车马绝，山空松桂环。钟声清霭外，刹影白云间。旅泊君得计，飘流吾念还。时危暂安适，景胜且跻攀。耿耿寸心赤，萧萧双鬓斑。抢攘悯瓯越，寂寞堕荆蛮。风月三千首，轩裳五两纶。戎车伤浩荡，綵服羡斑斓。天地旌麾满，江湖鸥鹭闲。何时共樽酒，世路正多艰。
胶山兰若幽胜予寓梁溪久而未之到闻翁士特携家居其间赋诗见意
作者：李纲
朝代：宋

闻道胶山寺，幽深过惠山。
僧房穿窈窕，石溜落孱颜。
地僻车马绝，山空松桂环。
钟声清霭外，刹影白云间。
旅泊君得计，飘流吾念还。
时危暂安适，景胜且跻攀。
耿耿寸心赤，萧萧双鬓斑。
抢攘悯瓯越，寂寞堕荆蛮。
风月三千首，轩裳五两纶。
戎车伤浩荡，綵服羡斒斓。
天地旌麾满，江湖鸥鹭闲。
何时共樽酒，世路正多艰。
自入闽境值雪默祷武夷君游山日雪霁有感
作者：李纲
朝代：宋

鄙陋安能到古人，寸心潜格武夷君。誓辞叱散蛮溪雾，诗句驱开衡岳云。忠谠自应惭吏部，精诚何敢并将军。氛霾卷尽留残雪，妆点峰峦意更勤。
自入闽境值雪默祷武夷君游山日雪霁有感
作者：李纲
朝代：宋

鄙陋安能到古人，寸心潜格武夷君。
誓辞叱散蛮溪雾，诗句驱开衡岳云。
忠谠自应惭吏部，精诚何敢并将军。
氛霾卷尽留残雪，粧点峰峦意更勤。
自分水岭过江南
作者：李纲
朝代：宋

行尽闽山万屈盘，江南形势陡然宽。山平水远望不尽，木落草枯霜始寒。醉里讴吟聊自适，梦中往复本非难。谁言春信年年早，笑指江梅试折看。
自分水岭过江南
作者：李纲
朝代：宋

行尽闽山万屈盘，江南形势陡然寛。
山平水远望不尽，木落草枯霜始寒。
醉裏讴吟聊自适，梦中往復本非难。
谁言春信年年早，笑指江梅试折看。
自剑浦乘舟至水口溪流方涨备见湍激奔猛之状赋诗以纪其事
作者：李纲
朝代：宋

避地适南土，舍车登叶舟。
春溪浑带雨，霁石出如牛。
诘曲知操妙，飘腾觉去遒。
烟笼岚翠滴，滩激浪花浮。
亷利森排戟，盘回巧转辀。
轻生真可戒，快意且销忧。
滟滪过三峡，蓬壶访十洲。
平生志江海，暮景侣巢由。
易象观嘉遯，骚经赋远游。
扁舟入吾手，此外更何求。
自剑浦乘舟至水口溪流方涨备见湍激奔猛之状赋诗以纪其事
作者：李纲
朝代：宋

避地适南土，舍车登叶舟。春溪浑带雨，霁石出如牛。诘曲知操妙，飘腾觉去遒。烟笼岚翠滴，滩激浪花浮。廉利森排戟，盘回巧转辀。轻生真可戒，快意且销忧。滟滪过三峡，蓬壶访十洲。平生志江海，暮景侣巢由。易象观嘉遁，骚经赋远游。扁舟入吾手，此外更何求。
自去冬不雨至今道傍井竭田多不耕有感
作者：李纲
朝代：宋

匝地风雷空震荡，终宵云雨竟虚无。
偷閒农具田皆废，暍死行人井半枯。
东海愆阳缘孝妇，桑林谒祷本谗夫。
忠魂昭雪姦邪逐，坐见为霖万物苏。
自去冬不雨至今道傍井竭田多不耕有感
作者：李纲
朝代：宋

匝地风雷空震荡，终宵云雨竟虚无。媮閒农具田皆废，暍死行人井半枯。东海愆阳缘孝妇，桑林谒祷本谗夫。忠魂昭雪奸邪逐，坐见为霖万物苏。
自哂
作者：李纲
朝代：宋
体裁：五言律诗

自哂何为者，南游亦偶然。未登离垢地，端有散花天。遇境聊为戏，安心不离禅。幽怀谁与共，深炷一炉烟。
自天宁迁居城东报国寺
作者：李纲
朝代：宋

多病维摩祗一床，徙居又复借僧房。荷花欲吐乍舒药，荔子未丹先有香。皓月解寻朱户入，南风偏傍北窗凉。吾年半百行休矣，万事悠悠皆可忘。
自天宁迁居城东报国寺
作者：李纲
朝代：宋

多病维摩祗一床，徙居又復借僧房。
荷花欲吐乍舒药，荔子未丹先有香。
皓月解寻朱户入，南风偏傍北窗凉。
吾年半百行休矣，万事悠悠皆可忘。
自学校之制废而戎马之患兴州县长民者不复以教育为意独容南鼎新郡庠招徕生徒弦诵之声不辍诚可嘉叹所建讲堂为名之曰育材辄成五言十韵
作者：李纲
朝代：宋

治世崇儒术，胶庠寓属临。自从驰羽檄，谁复念青衿。贤守来南纪，宏规肇泮林。飞翚开讲庑，鼓箧拂书蟫。采藻绣江水，仰高都峤岑。潜消戎马气，初习雅歌音。洙泗道非远，张姜贤至今。栽培成楚梓，追琢见南金。常衮闽风变，文翁蜀化深。愿言游学者，勉副育材心。
自学校之制废而戎马之患兴州县长民者不復以教育为意独容南鼎新郡庠招徕生徒絃诵之声不辍诚可嘉叹所建讲堂为名之曰育材輙成五言十韵
作者：李纲
朝代：宋

治世崇儒术，胶庠寓属临。
自从驰羽檄，谁復念青衿。
贤守来南纪，宏规肇泮林。
飞翚开讲庑，鼓箧拂书蟫。
采藻绣江水，仰髙都峤岑。
潜消戎马气，初习雅歌音。
洙泗道非远，张姜贤至今。
栽培成楚梓，追琢见南金。
常衮闽风变，文翁蜀化深。
愿言游学者，勉副育材心。
自容趋藤山路古松皆合抱百余尺枝叶扶疏行人庇赖为取松明者所刳剔因而摧倾十已六七良可惜也
作者：李纲
朝代：宋

松林缭峻岭，百尺森葱青。
不知何年种，天矫乱龙形。
浓阴翳修途，当暑有余清。
长风一披拂，时作波涛声。
如何锥刀徒，使争爝火明。
伤肤及肌骨，风雨因摧倾。
颠倒委榛棘，气象犹峥嵘。
行人失庇赖，伫立空凝情。
缅想栽培初，爱护如目睛。
合抱始毫末，几经霜露零。
一日毁有余，百年养不成。
忍使易凋丧，此理真难评。
忆昔陶士行，为政有善经。
擢禾与移柳，一一纠以刑。
既往不及追，将来犹可惩。
感动遂成章，庶几知者听。
自容趋藤山路古松皆合抱百馀尺枝叶扶疏行人庇赖为取松明者所刳剔因而摧倾十已六七良可惜也
作者：李纲
朝代：宋

松林缭峻岭，百尺森葱青。不知何年种，天矫乱龙形。浓阴翳修途，当暑有馀清。长风一披拂，时作波涛声。如何锥刀徒，使争爝火明。伤肤及肌骨，风雨因摧倾。颠倒委榛棘，气象犹峥嵘。行人失庇赖，伫立空凝情。缅想栽培初，爱护如目睛。合抱始毫末，几经霜露零。一日毁有馀，百年养不成。忍使易凋丧，此理真难评。忆昔陶士行，为政有善经。擢禾与移柳，一一纠以刑。既往不及追，将来犹可惩。感动遂成章，庶几知者听。
自延祥寺行五里至冲虚观月出林峦之表景物幽胜坐遗履轩望麻姑峰秉烛观稚川丹灶
作者：李纲
朝代：宋

葛翁令勾漏，晚入罗浮山。丹成尸解去，遗迹犹班班。当年薪水人，亦得刀圭残。至今有遇者，绿发长童颜。嗟我慕遐躅，冒暑穷跻攀。叩门日已落，月出青云间。深院人寂寂，飞泉涧潺潺。松风入琴轸，桂露零星坛。坐观麻姑峰，耸翠凝烟鬟。更呼老道士，月夜谈玄关。清景难久驻，忽忽恨言还。却迷桃源路，叹息空尘寰。兵革未休息，世故方艰难。脱身事幽讨，此志不可删。未能骑长鲸，聊复乘两班。来寻岩间灶，更鍊飞霞丹。
自延祥寺行五里至冲虚观月出林峦之表景物幽胜坐遗履轩望麻姑峰秉烛观稚川丹竈
作者：李纲
朝代：宋

葛翁令勾漏，晚入罗浮山。
丹成尸解去，遗迹犹班班。
当年薪水人，亦得刀圭残。
至今有遇者，绿髪长童颜。
嗟我慕遐躅，冒暑穷跻攀。
叩门日已落，月出青云间。
深院人寂寂，飞泉涧潺潺。
松风入琴轸，桂露零星坛。
坐观麻姑峰，耸翠凝烟鬟。
更呼老道士，月夜谈玄关。
清景难久驻，忽忽恨言还。
却迷桃源路，叹息空尘寰。
兵革未休息，世故方艰难。
脱身事幽讨，此志不可删。
未能骑长鲸，聊復乘两班。
来寻岩间竈，更炼飞霞丹。
自建安陆行至剑浦
作者：李纲
朝代：宋

闻道延平黯淡滩，舟行至此惨愁颜。千金素佩垂堂戒，九折宁辞去路艰。涉险虽知凭信义，藏幽须信足神奸。劳生自取那惆恨，只羡飞云自在閒。
自建安陆行至剑浦
作者：李纲
朝代：宋

闻道延平黯淡滩，舟行至此惨愁颜。
千金素佩垂堂戒，九折宁辞去路艰。
涉险虽知凭信义，藏幽须信足神姦。
劳生自取那惆恨，只羡飞云自在閒。
自建阳泛舟至建安
作者：李纲
朝代：宋

一叶轻舠漾碧流，却怜舟子解操舟。急滩乱石疑难渡，短楫轻桡反自由。去国飘零同泛梗，凌波超忽逐飞鸥。建溪百里才终日，过尽千岩万壑幽。
自建阳泛舟至建安
作者：李纲
朝代：宋

一叶轻舠漾碧流，却怜舟子解操舟。
急滩乱石疑难渡，短檝轻桡反自由。
去国飘零同泛梗，凌波超忽逐飞鸥。
建溪百里纔终日，过尽千岩万壑幽。
自晋康顺流六十里有山巉然临江下有岩洞可容千人轩豁平坦景幽邃石罅间滴泉厥味甘冽因目之曰玉乳岩赋诗以纪其事
作者：李纲
朝代：宋

鼓柁下端溪，停桡登嶻嶭。
呀然岩洞开，俨若栋宇设。
千夫可还揖，放步靡凹凸。
玲珑四壁间，一一幢旆列。
谁令胚浑初，凝结有罅缺。
当年补天手，不顾山石裂。
镌镵余旧痕，琐碎委环玦。
五峰近龙渊，无乃通贝阙。
试求玉函书，何异探禹穴。
涓涓乳泉滴，灿灿冰玉洁。
清声落嵌窦，自中琴筑节。
尝之味甘芳，涤我肺腑热。
琼浆笑裴航，石髄谢王烈。
峤南瘴疠乡，有此云腴冽。
青葱松桂阴，景物助幽绝。
岂无会心人，来游共旌别。
题诗制佳名，聊以纪岁月。
碧落遥相望，千里未磨灭。
自晋康顺流六十里有山巉然临江下有岩洞可容千人轩豁平坦景幽邃石罅间滴泉厥味甘冽因目之曰玉乳岩赋诗以纪其事
作者：李纲
朝代：宋

鼓柁下端溪，停桡登巀嶭。呀然岩洞开，俨若栋宇设。千夫可还揖，放步靡凹凸。玲珑四壁间，一一幢旆列。谁令胚浑初，凝结有罅缺。当年补天手，不顾山石裂。镌镵馀旧痕，琐碎委环玦。五峰近龙渊，无乃通贝阙。试求玉函书，何异探禹穴。涓涓乳泉滴，灿灿冰玉洁。清声落嵌窦，自中琴筑节。尝之味甘芳，涤我肺腑热。琼浆笑裴航，石髓谢王烈。峤南瘴疠乡，有此云腴冽。青葱松桂阴，景物助幽绝。岂无会心人，来游共旌别。题诗制佳名，聊以纪岁月。碧落遥相望，千里未磨灭。
自梅趣汀行小路硗确危甚六月十一日宿金沙寺
作者：李纲
朝代：宋

触热过梅川，硗嶅鸟道边。林深晴有雾，土旷昼稀烟。略彴横溪小，篮舆碍石偏。乱蝉鸣翳荟，叠涧泻潺湲。闽岭虽近止，江乡犹渺然。何曾愁瘴疠，秪是怯危颠。借问劳行役，何如稳晏眠。遭时正艰棘，赋分自回邅。已幸生还里，宁辞险著鞭。夜凉栖野寺，相对月婵娟。
自梅趣汀行小路硗确危甚六月十一日宿金沙寺
作者：李纲
朝代：宋

触热过梅川，硗嶅鸟道边。
林深晴有雾，土旷昼稀烟。
略彴横溪小，篮舆碍石偏。
乱蝉鸣翳荟，迭涧泻潺湲。
闽岭虽近止，江乡犹渺然。
何曾愁瘴疠，秪是怯危颠。
借问劳行役，何如穏晏眠。
遭时正艰棘，赋分自迴邅。
已幸生还里，宁辞险着鞭。
夜凉栖野寺，相对月婵娟。
自武陵舟行至德山
作者：李纲
朝代：宋

舍车泛兰舟，摇荡武陵水。
憇装古丛林，幽胜冠南纪。
当时霹雳手，掣电机在捶。
钤锤今得人，宗旨振頽委。
何须大雄殿，突兀踞巍址。
龙蛇相混杂，衲子聚千指。
齐竽一一吹，真赝见鑪锤。
青葱松竹阴，积翠纷可喜。
春风一动摇，萧瑟鸣不已。
却游德岘亭，枉渚抱中沚。
襄阳今何如，风物略如此。
空怀堕泪碑，愧嘆羊叔子。
坐令邹湛辈，名字随骥尾。
胡雏窥汉疆，战哭多新鬼。
王室如缀旒，寇盗结蜂蚁。
而我荷寛恩，抱衅适万里。
回头望中原，洒涕湿巾几。
海山渺安在，澒洞鲸波裏。
飞仙时往来，当学长不死。
自武陵舟行至德山
作者：李纲
朝代：宋

舍车泛兰舟，摇荡武陵水。憩装古丛林，幽胜冠南纪。当时霹雳手，掣电机在捶。钤锤今得人，宗旨振颓委。何须大雄殿，突兀踞巍址。龙蛇相混杂，衲子聚千指。齐竽一一吹，真赝见炉锤。青葱松竹阴，积翠纷可喜。春风一动摇，萧瑟鸣不已。却游德岘亭，枉渚抱中沚。襄阳今何如，风物略如此。空怀堕泪碑，愧叹羊叔子。坐令邹湛辈，名字随骥尾。胡雏窥汉疆，战哭多新鬼。王室如缀旒，寇盗结蜂蚁。而我荷宽恩，抱衅适万里。回头望中原，洒涕湿巾几。海山渺安在，澒洞鲸波里。飞仙时往来，当学长不死。
自水口泛舟如长乐
作者：李纲
朝代：宋

行尽青山泛碧溪，湖平波稳画船移。春鸿秋燕岂人力，明月清风长我随。万事纠纷何日了，一生襟抱有谁知。落帆已到钓台侧，恰似南柯梦觉时。
自水口泛舟如长乐
作者：李纲
朝代：宋

行尽青山泛碧溪，湖平波穏画船移。
春鸿秋燕岂人力，明月清风长我随。
万事纠纷何日了，一生襟抱有谁知。
落帆已到钓台侧，恰似南柯梦觉时。
自池口登舟
作者：李纲
朝代：宋

水落溪乾不可舟，春潮理棹浅沙头。多风烟浪鳞鳞起，欲雪江云苒苒浮。涉险物情终共畏，临流归兴浩难收。波神借我风帆便，鼓柁清江汗漫游。
自池口登舟
作者：李纲
朝代：宋

水落溪干不可舟，春潮理棹浅沙头。
多风烟浪鳞鳞起，欲雪江云苒苒浮。
涉险物情终共畏，临流归兴浩难收。
波神借我风帆便，鼓柁清江汗漫游。
自沙阳乘泛碧斋至洛阳口
作者：李纲
朝代：宋

罪大昔来谪，恩宽今许归。碧斋还泛泛，翠阁已依依。箫鼓转山曲，旌旗摇夕晖。馀霞方散乱，倦鸟亦归飞。颇悟邯郸梦，还寻莱子衣。耄倪嗟得去，朋友惜相违。讵有甘棠爱，徒知蘧玉非。劳生成底事，归老钓鱼矶。
自沙阳乘泛碧斋至洛阳口
作者：李纲
朝代：宋

罪大昔来谪，恩寛今许归。
碧斋还泛泛，翠阁已依依。
箫鼓转山曲，旌旗摇夕晖。
余霞方散乱，倦鸟亦归飞。
颇悟邯郸梦，还寻莱子衣。
耄倪嗟得去，朋友惜相违。
讵有甘棠爱，徒知蘧玉非。
劳生成底事，归老钓鱼矶。
自河源陆行如循梅雨齐天气颇佳偶成古风
作者：李纲
朝代：宋

宿雨乍开霁，新旸倏飞升。峤南瘴毒地，乃尔气候清。束装遵陆途，夹道松林青。我家大江南，及此归有程。山禽亦为喜，林间啭新声。况复抵衡宇，童稚欢相迎。入室酒盈樽，聊以慰平生。已矣勿复道，晚节师渊明。
自河源陆行如循梅雨齐天气颇佳偶成古风
作者：李纲
朝代：宋

宿雨乍开霁，新旸倐飞升。
峤南瘴毒地，乃尔气候清。
束装遵陆途，夹道松林青。
我家大江南，及此归有程。
山禽亦为喜，林间啭新声。
况復抵衡宇，童稚欢相迎。
入室酒盈樽，聊以慰平生。
已矣勿復道，晚节师渊明。
自海外归间关万里经涉五载初抵家与诸季会饮成长句兼简邹德久昆仲
作者：李纲
朝代：宋

楚氛未静狼烽起，翠华摇摇无定止。
谋臣猛将如云屯，坐视胡雏渡江水。
我归自南时正艰，缭络间关万余里。
问津处处皆战塲，访旧往往成新鬼。
伤心不忍顾浙河，故园已在荆棘底。
幸然家寓大江东，窈窕精庐山谷裏。
当时百口还满前，况復添丁长童稚。
衣冠南渡多流离，骨肉无虞能有几。
生还已荷皇天慈，见汝更使清愁洗。
夜阑秉烛疑梦中，破悲为笑且欢喜。
在原真赴鹡鸰难，玉树还许蒹葭倚。
眷言兄弟同友生，风雨鸡鸣未云已。
闽山深处是吾乡，携幼扶衰又将徙。
安得庙社固根基，一使寰区尽蒙祉。
自海外归间关万里经涉五载初抵家与诸季会饮成长句兼简邹德久昆仲
作者：李纲
朝代：宋

楚氛未静狼烽起，翠华摇摇无定止。谋臣猛将如云屯，坐视胡雏渡江水。我归自南时正艰，缭络间关万馀里。问津处处皆战场，访旧往往成新鬼。伤心不忍顾浙河，故园已在荆棘底。幸然家寓大江东，窈窕精庐山谷里。当时百口还满前，况复添丁长童稚。衣冠南渡多流离，骨肉无虞能有几。生还已荷皇天慈，见汝更使清愁洗。夜阑秉烛疑梦中，破悲为笑且欢喜。在原真赴鹡鸰难，玉树还许蒹葭倚。眷言兄弟同友生，风雨鸡鸣未云已。闽山深处是吾乡，携幼扶衰又将徙。安得庙社固根基，一使寰区尽蒙祉。
自海陵泛江归梁溪作
作者：李纲
朝代：宋

清江湛湛波不兴，澄江际天如镜平。火云突兀耸峰岫，倒影万丈摇空明。扁舟归逐落潮急，聒耳但闻双橹声。乃知长江无六月，水气自与风兼清。去年狂寇起歙睦，江浙惨澹妖气凝。百年涵养极繁盛，一日荡析屯臊腥。衣冠北渡旅淮甸，扶老携幼纷从横。王师出讨盛貔虎，凶渠授首封鲵鲸。迨兹浙右稍安定，鼓拖复作东南征。家山在望已可喜，僮仆候我应欢迎。平畴戢戢稻秧绿，峻岭霭霭松林青。田园有趣良足乐，轩冕无味非所荣。苍生倘有安堵望，笑傲自可终馀龄。只今馀孽尚充斥，努力庙算宜哀矜。裹包兵革不复用，坐使四海还康宁。
自海陵泛江归梁溪作
作者：李纲
朝代：宋

清江湛湛波不兴，澄江际天如镜平。
火云突兀耸峰岫，倒影万丈摇空明。
扁舟归逐落潮急，聒耳但闻双橹声。
乃知长江无六月，水气自与风兼清。
去年狂寇起歙睦，江浙惨澹妖气凝。
百年涵养极繁盛，一日荡析屯臊腥。
衣冠北渡旅淮甸，扶老携幼纷从横。
王师出讨盛貔虎，凶渠授首封鲵鲸。
迨兹浙右稍安定，鼓拖復作东南征。
家山在望已可喜，僮仆候我应欢迎。
平畴戢戢稻秧绿，峻岭霭霭松林青。
田园有趣良足乐，轩冕无味非所荣。
苍生倘有安堵望，笑傲自可终余龄。
只今余孽尚充斥，努力庙筭宜哀矜。
裹包兵革不復用，坐使四海还康宁。
自湘乡趋邵阳以避谤不敢取道衡岳有感五首
作者：李纲
朝代：宋

平生性僻爱溪山，偶得经行秪为閒。叹息迂程避烦啧，坐令南岳阻跻攀。石廪巉天堆祝融，遥看山色有无中。宽恩异日容归老，先到衡阳回雁峰。恭闻南岳魏夫人，绛节霓旌拥玉轮。我欲他年受真诀，先从碧海涤埃尘。邺侯奇谲世难知，放浪衡湘亦避时。懒瓒不知今在否，无心更与觅蹲鸱。退之昔谪恶溪滨，精意能开衡岳云。我匪天穷坐人阨，试从山外望氛氲。
自湘乡趋邵阳以避谤不敢取道衡岳有感五首·其一
作者：李纲
朝代：宋
体裁：七言绝句

平生性僻爱溪山，偶得经行秪为閒。叹息迂程避烦啧，坐令南岳阻跻攀。
自湘乡趋邵阳以避谤不敢取道衡岳有感五首·其三
作者：李纲
朝代：宋
体裁：七言绝句

恭闻南岳魏夫人，绛节霓旌拥玉轮。我欲他年受真诀，先从碧海涤埃尘。
自湘乡趋邵阳以避谤不敢取道衡岳有感五首·其二
作者：李纲
朝代：宋

石廪巉天堆祝融，遥看山色有无中。宽恩异日容归老，先到衡阳回雁峰。
自湘乡趋邵阳以避谤不敢取道衡岳有感五首·其二
作者：李纲
朝代：宋

石廪巉天堆祝融，遥看山色有无中。
寛恩异日容归老，先到衡阳回鴈峰。
自湘乡趋邵阳以避谤不敢取道衡岳有感五首·其五
作者：李纲
朝代：宋
体裁：七言绝句

退之昔谪恶溪滨，精意能开衡岳云。我匪天穷坐人阨，试从山外望氛氲。
自湘乡趋邵阳以避谤不敢取道衡岳有感五首·其四
作者：李纲
朝代：宋
体裁：七言绝句

邺侯奇谲世难知，放浪衡湘亦避时。懒瓒不知今在否，无心更与觅蹲鸱。
自罗汉院欲游寻真观雨作不果遂次栖贤闻寻真景物尤美留为异日不穷之赏赋诗纪之
作者：李纲
朝代：宋

羽人之宫邻五老，杖屦欣然事幽讨。那知一夜雨翻盆，山路难行愁滑倒。世间违意常八九，万事皆然宁自保。山灵岂是秘幽奇，欲结清欢故相恼。传闻景物冠庐山，小殿飞楼更精巧。古潭摇荡明月光，绿萝青松覆烟草。屏风九叠云锦张，古来诗句谪仙好。山中道士不出门，玉杵金丹手亲捣。我方放浪谢冠裳，未觉山林迹如扫。真游傥有不尽缘，容我他年来访道。
自罗汉院欲游寻真观雨作不果遂次栖贤闻寻真景物尤美留为异日不穷之赏赋诗纪之
作者：李纲
朝代：宋

羽人之宫邻五老，杖屦欣然事幽讨。
那知一夜雨翻盆，山路难行愁滑倒。
世间违意常八九，万事皆然宁自保。
山灵岂是秘幽奇，欲结清欢故相恼。
传闻景物冠庐山，小殿飞楼更精巧。
古潭摇荡明月光，绿萝青松覆烟草。
屏风九迭云锦张，古来诗句谪仙好。
山中道士不出门，玉杵金丹手亲捣。
我方放浪谢冠裳，未觉山林迹如扫。
真游傥有不尽缘，容我他年来访道。
自芜湖江行至采石
作者：李纲
朝代：宋

万顷春江彻底清，天风不动镜泓澄。画船安稳摇空翠，疑在琉璃地上行。江水春来绿似蓝，临流高石翠巉岩。波恬舟稳已堪喜，况是清风借一帆。
自芜湖江行至采石·其一
作者：李纲
朝代：宋
体裁：七言绝句

万顷春江彻底清，天风不动镜泓澄。画船安稳摇空翠，疑在琉璃地上行。
自芜湖江行至采石·其二
作者：李纲
朝代：宋

江水春来绿似蓝，临流高石翠巉岩。波恬舟稳已堪喜，况是清风借一帆。
自芜湖江行至采石·其二
作者：李纲
朝代：宋

江水春来绿似蓝，临流髙石翠巉岩。
波恬舟稳已堪喜，况是清风借一帆。